# Manuál pre &kedit;

## Úvod

&kedit; je štandardný editor pre &kde;. Je jednoduchý. takže sa dá použiť pre zobrazenie textu a konfiguračných súborov v prehliadači &konqueror;. &kedit; sa hodí aj pre vytváranie jednoduchých textových súborov. Nie je určený pre programátorov a určite nemá slúžiť ako náhrada za výkonné editory ako je &kate;, XEmacs alebo Emacs. Schopnosti &kedit; budú preto stále relatívne jednoduché, aby sa dal rýchlo použiť.

## Základy

&kedit; sa používa veľmi jednoducho. Každý, kto niekedy používal textový editor, by nemal mať problémy.

### Ťahaj a pusť

&kedit; používa protokol Ťahaj a pusť &kde;. Súbory je možné do &kedit; pustiť z plochy, okna &konqueror; alebo nejakého vzdialeného serveru &FTP; otvoreného v okne &konqueror;.

### Možnosti príkazového riadku

Aj keď budete &kedit; asi najčastejšie spúšťať z menu aplikácií &kde; alebo ikonou na ploche, dá sa spustiť aj z príkazového riadku v terminálovom okne. Tu je niekoľko možností, ktoré pri tom môžete použiť.

#### Zadanie súboru

Zadaním cesty a mena súboru &kedit; rovno otvorí (alebo vytvorí) súbor pri štarte. Táto voľba sa používa asi takto:

    %kedit /home/myhome/docs/mojsubor.txt

#### Zadanie súboru v Internete

Horeuvedená metóda funguje aj pre otvorenie súborov z internetu (ak máte aktívne pripojenie). Napríklad takto:

    %kedit ftp://ftp.kde.org/pub/kde/Welcome.msg

#### Iné možnosti príkazového riadku

K dispozícii sú tieto možnosti príkazového riadku pre pomoc

`kedit` `--help`

- Zobrazí zoznam základných možností pre príkazový riadok.

`kedit` `--help-qt`

- Toto vypíše možnosti pre zmenu spolupráce &kedit; a knižnice &Qt;.

`kedit` `--help-kde`

- Toto vypíše možnosti pre zmenu spolupráce &kedit; a &kde;.

`kedit` `--help-all`

- Zobrazí zoznam všetkých možností.

`kedit` `--author`

- Vypíše autorov &kedit; do okna terminálu.

`kedit` `--version`

- Vypíše informáciu o verzii &Qt;, &kde; a &kedit;. Dostupné aj pomocou `kedit` `-V`

### Klávesové skratky

Veľa klávesových skratiek je možné zmeniť pomocou menu Nastavenia. Štandardne &kedit; používa nasledujúce skratky.

Klávesové skratky | Akcia
Šipka vľavo | Presun kurzoru o jeden znak doľava.
Šipka vpravo | Presun kurzoru o jeden znak doprava.
Šipka hore | Presun kurzoru o jeden riadok hore.
Šipka dolu | Presun kurzoru o jeden riadok dolu.
Page Up | Presun kurzoru o jednu stranu hore.
Page Down | Presun kurzoru o jednu stranu dolu.
Backspace | Odstrániť znak vľavo od kurzoru.
Home | Presun kurzoru na začiatok riadku.
End | Presun kurzoru na koniec riadku.
Delete | Odstrániť znak vpravo od kurzoru.
&Shift;Šipka vľavo | Označiť jeden znak textu doľava.
&Shift;Šipka vpravo | Označiť jeden znak textu doprava.
&Ctrl;A | Označiť celý text dokumentu.
&Ctrl;B | Presun kurzoru o jeden znak doľava.
&Ctrl;C | Kopíruje označený text do schránky.
&Ctrl; D | Odstrániť znak vpravo od kurzoru.
&Ctrl;E | Presun kurzoru na koniec riadku.
&Ctrl;F1 | Hľadať text v dokumente.
&Ctrl;H | Odstrániť znak vľavo od kurzoru.
&Ctrl;K | Vytvoriť nový dokument
&Ctrl; N | Presun kurzoru o jeden riadok dolu.
&Ctrl; P | Tlač.
&Ctrl;V | Vložiť text zo schránky do dokumentu na pozíciu kurzoru.
&Ctrl;X | Vystrihnúť označený text a skopírovať ho do schránky.
&Ctrl; Y | Vložiť obsah schránky do dokumentu na aktuálnu pozíciu kurzoru.

## Položky menu

### Menu Súbor

&Ctrl;N Súbor Nový

- Toto vytvorí nový dokument v novej inštancii editora.

&Ctrl;O Súbor Otvoriť

- Tento príkaz otvorí súbor. Zobrazí dialóg pre jeho výber zo súborového systému.

  Dialóg funguje ako malý prehliadač súborov. Kliknutím na priečinok zmení obsah dialógu na tento priečinok. V rozbaľovacom zozname môžete priamo zadať miesto a meno súboru, alebo kliknutím na šipku vedľa zoznamu si vybrať z nedávno použitých miest.

  Pod ním je filter, kde je tiež možné zadať hodnotu alebo si vybrať zo zoznamu nedávno použitých filtrov. Umožňuje zobraziť iba súbory, ktoré splňujú zadané kritérium. Ak zadáte napríklad `*.txt`, zobrazia sa iba súbory s touto príponou.

  Panel nástrojov obsahuje tlačidlá so šipkou vľavo a vpravo, ktorá umožňuje prechádzať medzi už navštívenými priečinkami. Okrem nich obsahuje aj tlačidlo pre prechod o jednu úroveň vyššie v strome priečinkov. Tlačidlo s malým domčekom zobrazí obsah domovského priečinku a tlačidlo so šipkou ukazujúcou dookola obnoví pohľad na aktuálny priečinok. Tlačidlo s vlajkou umožňuje nastaviť novú záložku pre aktuálny priečinok alebo prejsť na miesto, ktoré je inou záložkou označené. Ikona priečinku s hviezdičkou umožňuje vytvoriť nový priečinok. No a nakoniec máte k dispozícii rozbaľovací zoznam, kde sú často používané priečinky.

Súbor Otvoriť nedávne

- Toto je skratka pre naposledy uložené dokumenty. Zobrazí zoznam v menu, kde je niekoľko naposledy uložených súborov. Ak si niektorý z nich vyberiete, &kedit; ho otvorí v prípade, že sa súbor ešte stále nachádza na rovnakom mieste.

&Ctrl;S Súbor Uložiť

- Toto uloží aktuálny dokument. Ak už bol predtým uložený, jeho starý obsah sa prepíše bez opýtania.

  Editor dokáže vytvárať zálohy.

  Ak ukladáte nový dokument prvýkrát, otvorí sa dialóg pre uloženie pod daným menom.

Súbor Uložiť ako...

- Toto umožňuje uložiť dokument pod novým menom. Zobrazí sa dialóg podobný tomu, ktorý už sme pred chvíľou popísali v kapitole Otvoriť.

&Ctrl;W Súbor Zavrieť

- Toto zatvorí okno editora., ak máte viac bežiacich procesov &kedit;, ostatné sa neukončia.

&Ctrl;P Súbor Tlačiť...

- Toto otvorí dialóg pre tlač, kde môžete zadať, ako chcete tlačiť. Môžete si vybrať štandardný príkaz `lpr` alebo iný a či sa má tlačiť celý dokument alebo iba označená časť.

Súbor Pošta...

- Toto sa používa pre poslanie aktuálneho dokumentu elektronickou poštou. Zobrazí dialóg pre poštu, kam môžete zadať adresu a predmet správy.

  Overte, že ste správne upravili príkaz mail v dialógu Nastavenia z menu Nastavenia.

&Ctrl;Q Súbor Koniec

- Zatvorí editor.

### Menu Upraviť

&Ctrl;Z Upraviť Vrátiť späť

- Toto sa používa pre vrátenie späť naposledy vykonanej akcie alebo operácie.

&Ctrl;&Shift;Z Upraviť Opakovať vrátené

- Toto vráti poslednú zmenu urobenú pomocou Vrátiť späť (ak existuje).

&Ctrl;X Upraviť Vystrihnúť

- Toto odstráni aktuálny výber a umiestni ho do schránky. Schránka je miesto, ktoré nie je vidieť ale umožňuje presúvať dáta medzi programami.

&Ctrl;C Upraviť Kopírovať

- Toto kopíruje vybraný text do schránky, takže ho môžete niekde inde vložiť. Schránka je miesto, ktoré nie je vidieť ale umožňuje presúvať dáta medzi programami.

&Ctrl;V Upraviť Vložiť

- Toto vloží obsah schránky na pozíciu kurzoru. Schránka je miesto, ktoré nie je vidieť ale umožňuje presúvať dáta medzi programami.

Upraviť Vybrať všetko

- Toto vyberie celý dokument. Hodí sa to napríklad pre kopírovanie celého súboru do inej aplikácie.

&Ctrl;F Upraviť Hľadať...

- Toto otvorí dialóg pre hľadanie, kde môžete zadať text, ktorý chcete Nájsť v dokumente. Do textového poľa napíšete text, ktorý sa má hľadať. Okrem toho obsahuje dialóg dve voľby, ktoré umožňujú hľadanie upraviť. Výberom Rozlišovať veľkosť písmen sa bude hľadať iba text, ktorý má veľké a malé písmená úplne rovnako ako v hľadaný text. Hľadať dozadu spôsobí, že sa bude hľadať smerom hore.

F3 Upraviť Hľadať ďalej

- Opakuje poslednú operáciu hľadania bez zobrazenia dialógu pre hľadanie.

&Ctrl;R Upraviť Nahradiť...

- Tento príkaz zobrazí dialóg pre nahradenie. Je podobný dialógu pre hľadanie, ale obsahuje navyše textové pole Nahradiť:. Pomocou tohto dialógu sa dá určiť text, ktorý sa má nájsť a text, ktorým sa má nahradiť. Dialóg obsahuje dve ďalšie tlačidlá. Nahradiť spôsobí nahradenie po jednom výskyte. To sa hodí, ak nechcete nahradiť všetky výskyty. Tlačidlo Nahradiť všetko by ste mali používať opatrne, pretože okamžite nahradí každý výskyt zadaným textom.

Upraviť Vložiť súbor

- Toto otvorí dialóg Súbor Otvoriť, aby ste mohli vložiť celý súbor do otvoreného dokumentu. Obsah súboru sa vloží na pozíciu kurzoru.

Upraviť Vložiť dátum

- Toto vloží na pozíciu kurzoru aktuálny dátum.

Upraviť Vyčistiť medzery

- Výberom tejto položky odstráni z vybraného textu prebytočné medzery a konce riadkov (znaky, ktoré sa vložia po stlačením Enter). Inými slovami, ak sú vedľa seba dve alebo viac medzier, nahradia sa jedinou a všetky odstavce a prázdne riadky sa nahradia jediným odstavcom.

### Menu Štart

Choď Prejsť na riadok...

- Toto zobrazí dialóg, kde je možné zadať na ktorý riadok sa má presunúť kurzor (jeho číslo). Číslo riadku je možné zadať priamo do textového poľa, alebo použiť šipky hore a dolu. Šipka hore číslo zvýši, šipka dolu ho zníži.

### Menu Nástroje

Nástroje Pravopis...

- Toto spustí kontrolu pravopisu - program, ktorý má za úlohu zachytiť preklepy a opraviť ich. Touto položkou ho spustíte a zobrazí te dialóg, ktorým tento program môžete ovládať. Dialóg obsahuje tri textové polia pod sebou. Od hora dolu sú to:

  Chybné slovo:

- Tu kontrola pravopisu ukazuje momentálne hodnotené slovo. To sa stane v prípade, že sa narazí na slovo, ktoré nie je v slovníku - súbore slov, ktoré sú správne. S týmto súborom sa porovnáva každé slovo v editori.

Náhrada:

- Ak program pre kontrolu pravopisu pozná podobné slová v slovníku, prvé z nich bude zadané sem. Používateľ môže tento návrh akceptovať, zadať svoj vlastný návrh, alebo vybrať iné zo spodného zoznamu.

Odporúčania:

- Program tu môže uviesť niekoľko ďalších možných náhrad slova, ktoré sa práve kontroluje. Ak na niektoré z nich kliknete, zadá sa toto slovo do poľa Náhrada.

Dialóg obsahuje 8 tlačidiel, ktorými môžete ovládať priebeh kontroly. Sú to:

Nahradiť

- Toto tlačidlo nahradí kontrolované slovo v dokumente slovom z poľa Náhrada.

Nahradiť všetky

- Toto tlačidlo spôsobí, že kontrola nahradí každé slovo rovnaké ako aktuálne Chybné slovo automaticky rovnako sa urobí to aktuálne.

Ignorovať

- Použitím tohto tlačidla bude kontrola pokračovať bez zmeny aktuálneho chybného slova.

Ignorovať všetko

- Toto tlačidlo spôsobí, že aktuálne Chybné slovo bude kontrola ignorovať vždy ako správne.

  Toto sa použije iba pre aktuálne spustenie kontroly. Ak spustíte kontrolu neskôr znovu, na rovnakom slove sa znovu zastaví.

Pridať

- Stlačením tohto tlačidla pridáte Chybné slovo do slovníka kontroly. To znamená, že v budúcnosti bude kontrola toto slovo vždy považovať za správne.

Pomocník

- Toto spustí pomocníka &kde; a zobrazí manuál pre &kedit; (tento dokument).

Zastaviť

- Toto tlačidlo zastaví kontrolu pravopisu.

Zrušiť

- Toto tlačidlo zruší kontrolu pravopisu.

Horizontálne v dolnej časti dialógu je pruh priebehu. Ako kontrola prebieha, pruh sa plní odľava doprava.

Číselné zobrazenie priebehu je zároveň zobrazený aj v stavovom riadku editora. Stavový riadok je horizontálny pruh na spodnej časti okna editora hneď pod plochou textu.

### Menu Nastavenia

Nastavenie Zobraziť panel nástrojov

- Ak je toto zapnuté, zobrazuje sa panel nástrojov, ktorý obsahuje často používané príkazy. Panel je obvykle v hornej časti okna hneď pod menu. Ak je toto vypnuté, panel je skrytý. Kliknutím na čiarkovanú plochu vľavo je možné panel skryť alebo zase zobraziť. Ťahaním za túto plochu ho môžete presunúť.

Nastavenia Zobraziť stavový riadok

- Ak je zaškrtnutá, zobrazí malý pruh v dolnej časti editora obsahujúci informácie o aktuálnom dokumente. Ak zaškrtnutá nie je, stavový riadok je skrytý.

Nastavenie Uložiť nastavenie

- Toto uloží momentálne nastavenie editora, takže sa použije aj pri budúcom štarte.

Nastavenia Nastaviť klávesy...

- Tento príkaz otvorí dialóg, kde je motné zmeniť klávesové skratky. V hornej časti okna je zoznam dostupných príkazov. Pod ním sú tri voľby. Môžete si vybrať kláves z Žiadny, Štandardný alebo Vlastný.

  Uvedomte si, že si môžete vybrať iba jednu z týchto možností. Štandardný kláves je dostupný iba v prípade ak tento príkaz naozaj má štandardný kláves.

  Výberom Vlastný sa aktivujú tri voľby a tlačidlo v dolnej časti dialógu. Môžete si vybrať klávesovú kombináciu pomocou týchto prvkov. Napríklad, ak vyberiete v zozname príkaz O &kde;, môžete mu priradiť klávesovú skratku výberom &Ctrl;, &Alt; a kliknutím na tlačidlo s klávesom. Potom stlačte K na klávesnici. Tak ste nastavili, že vždy keď budete držať &Ctrl; a &Alt; a stlačíte K (počas používania &kedit;), zobrazí sa dialóg O &kde;.

Nastavenia Nastaviť panel nástrojov...

- Toto otvorí dialóg, kde je možné zmeniť nastavenie panelu nástrojov. Môžete si vybrať, ktoré tlačidlá v paneli majú byť a či sa na tlačidlách má zobrazovať aj text. Ostatné možnosti sú veľkosť ikony tlačidla a umiestnenie panelu (hore, vľavo, vpravo, plávajúci alebo zabalený) Kliknutím na šrafovanú značku zabaleného panelu nástrojov ho rozbalíte, opätovným kliknutím ho zase zabalíte. Okno vľavo obsahuje dostupné príkazy, zoznam vpravo tie, ktoré na paneli už sú. Štyrimi šipkami môžete tlačidlá presúvať. Šipka vpravo presunie príkaz z ľavého zoznamenu do pravého, čiže ho pridá do panelu. Šipka vľavo urobí opačnú akciu. Šipky hore a dolu presúvajú akciu v rámci panelu.

Nastavenia Nastaviť KEditor...

- Toto menu zobrazí dialóg, kde je možné upraviť rôzne nastavenia.

### Menu Pomocník

&help.menu.documentation;

## Dialóg nastavenia

Výberom Nastavenia Nastaviť KEdit zobrazíte dialóg pre nastavenie. Používa sa na zmenu rôznych volieb. Sú rozdelené do kategórií, ktoré si môžete vybrať v zozname vľavo. Tlačidlá v dolnej časti okna ovládajú proces nastavenia. Pomocník zobrazí manuál, môžete nastaviť Štandardné hodnoty, akceptovať aktuálne nastavenie a zatvoriť dialóg pomocou OK, Použiť zmeny bez zatvorenia dialógu, alebo Zrušiť nastavovanie. Kategórie Písmo, Farba, Pravopis a Rôzne sú detailne popísané nižšie.

### Písmo

Po zobrazení zobrazuje dialóg túto kategóriu. Môžete tu zmeniť štyri rôzne nastavenia a ich výsledok sa zobrazí na ukážkovom texte v dolnej časti dialógu. Máte tieto možnosti:

Znaková sada:

- Tento malý rozbaľovací zoznam je umiestnený vpravo v strede. Ak používate viac rôznych jazykov, tu si môžete určiť, ktoré kódovanie sa má použiť pre text v editore.

Písmo

- Tento zoznam umožňuje vybrať meno z rôznych dostupných písiem. Vzhľad písma je vidieť na ukážkovom texte v dolnej časti dialógu.

Typ písma

- Táto voľba sa používa pre výber základného štýlu z Normálne, Kurzíva, Tučné a Tučná kurzíva. Vzhľad vybraného štýlu je vidieť na ukážkovom texte v dolnej časti dialógu.

Veľkosť

- Tento zoznam úplne vpravo umožňuje zmeniť veľkosť písma. Vyššie číslo znamená väčšie písmo. Ukážkový text v dolnej časti ukazuje aktuálne vybranú veľkosť.

### Farby

Táto časť poskytuje prístup k dvom rôznym nastaveniam farieb. Každé z nich je možné zmeniť kliknutím na odpovedajúce tlačidlo. Sú to špeciálne široké tlačidlá, ktoré majú farbu aktuálneho nastavenia. Kliknutím na jedno z tlačidiel sa zobrazí dialóg pre výber farieb.

Dialóg pre výber farby poskytuje jednoduchý spôsob, ako si vybrať farbu. V ľavom hornom rohu je spektrum farieb. Hneď vedľa v pravo je vertikálny pruh s rozsahom intezity od najtmavšej až po najsvetlejšiu hore. Môžete si vybrať farby kliknutím v týchto dvoch spektrách. Tým sa vyberie kombinácia červenej, zelenej a modrej a vo vertikálneom pruhu sa označí úroveň intezity. Rôzne farebné atribúty sú zobrazené čísledne v malých textový poliach priamo pod farbou. Tieto hodnoty tiež môžete použiť pre zmenu farby. Môžete si vybrať pomer základných farebných komponentov (červernej, zelenej a modrej) alebo úroveň sýtosti a dotieňa. Inou možnosťou je priamo tieto hodnoty do textových polí zadať. V dolnej časti dialógu je ešte časť, ktorá neustále zobrazuje vybranú farbu. Vpravo od nej je textové pole označené HTML: Ukazuje kód farby, ktorý by sa použil pre túto farbu v jazykuHTML.

Okrem toho umožňuje dialóg pre farby zachytiť farbu, ktorá je práve zobrazené niekde na ploche alebo v inom programe. Kliknite na tlačidlo s kvapátkom (v pravej časti dialógu). Kurzor sa zmení na zameriavaci kríž a ak niekam kliknete, farba na tomto bode obrazovky sa nastaví v dialógu.

Okrem toho sa dá pridať ľubovoľná farba do osobnej palety pre Použiť vlastné farby kliknutím na široké tlačidlo Pridať k vlastným farbám (ktoré je nad ukážkou aktuálnej farby). Tým sa táto farba pridá do vašej vlastnej farebnej palety. Táto paleta a všetky ostatné dostupné palety sú v rozbaľovacom zozname v pravom hornom rohu dialógu. Okrem vlastných farieb máte prístup k niekoľkým preddefinovaným paletám.

Farba popredia:

- Tu môžete nastaviť farbu, ktorou bude zobrazený text v okne &kedit;.

Farba pozadia:

- Tu je možné určiť farbu pozadia okna &kedit;.

### Kontrola pravopisu

Kontrola pravopisu je program, ktorý má zachytiť ak používateľ napíše slovo nesprávne. Táto časť nastavenia umožňuje upraviť chovanie tejto funkcie.

Vytvoriť root/affix kombinácie nie v slovníku

- Výberom tejto možnosti umožníte, aby sa kontrola pravopisu zaregistrovala správne kombinácie koreňov slov s ich príponami a predponami aj v prípade, že daná kombinácie nie je uvedená v slovníku.

Považovať spojené slová za chyby

- Ak zapnete toto, kontrola pravopisu bude ako chybné označovať aj dve alebo viac správnych slov, medzi ktorými nie sú medzery.

Slovník:

- V závislosti na inštalácii sú k dispozícii slovníky pre rôzne jazyky. V tomto zozname je možné vybrať, ktorý z nich sa má použiť.

Kódovanie:

- Pre rôzne znaky a symboly je priradené rôzne kódovanie. Ak používateľ vie, ktoré kódovanie používa, môže ho touto voľbou určiť, aby kontrola pravopisu fungovala správne.

Klient:

- Pretože &kedit; neobsahuje vlastnú kontrolu pravopisu, používa sa externý program. Tu môže používateľ určiť, ktorý program sa má používať.

### Rôzne

Táto kategória obsahuje tri rôzne vlastnosti, ktoré teraz popíšeme.

Zalamovanie riadkov:

- Zalamovanie slov je funkcia, ktorou editor automaticky začne nový riadok textu a presunie (zalomí) kurzor na jeho začiatok. V rozbaľovacom zozname máte na výber tieto možnosti:

  Vypnúť zalamovanie

- Výberom tejto možnosti spôsobíte, že editor nebude riadky vôbec zalamovať. Používateľ musí nový riadok začať sám (klávesom Enter).

Nech rozhodne editor

- Toto spôsobí, že editor bude automaticky upravovať dĺžku riadku tak, aby zodpovedala aktuálnej šírke. Ak rozšírite okno editora, editor predĺži riadky a naopak.

Na danom stĺpci

- Výberom tejto možnosti aktivujete textové pole nižšie označené ako Stĺpec zalamovania:. Tu môžete zadať maximálny počet znakov na riadku.

  Každý znak (aj medzera) vyplní jeden stĺpec.

Vytvoriť zálohu pri ukladaní súboru

- Táto voľba spôsobí, že editor premenuje poslednú uložené verziu dokumentu predtým, než nový obsah `uloží`. Na koniec mena pridá znak ~. Používateľ má potom možnosť zachrániť obsah dokumentu v prípade, že ho omylom prepísal.

Príkaz na odoslanie poštou:

- Toto textové pole sa používa pre zadanie príkazu, ktorým má Súbor Pošta posielať aktuálny dokument. Editor štandardne používa program mail. Aby ste mohli použiť iný program, najprv si prečítajte jeho dokumentáciu, či a ako sa dá použiť podobným spôsobom.

## Licencie a autori

&kedit; Copyright 2000 Bernd Johannes Wuebben wuebben@math.cornell.edu

Copyright dokumentácie 2000 Thad McGinnis ctmcginnis@compuserve.com.

Táto verzia manuálu pre &kedit; je založená na pôvodnej od Bernda Johaneesa Wuebbena wuebben@math.cornell.edu

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

&install.intro.documentation; &install.compile.documentation;