# Manuál pre &megami;

## Úvod

&megami; je jednoduchá hra typu Blackjack pre &kde;. Otázky o &megami; by ste mali posielať autorovi a správcovi, Nielovi Stevensovi neil@qualityassistant.com. Otázky o dokumentácii by mali smerovať na správcu dokumentácie, ktorý je uvedený na konci tohto dokumentu.

## Ako hrať &megami;

### Cieľ hry

Cieľom &megami; je vyhrať čo najviac peňazí tým, že máte lepšie karty ako rozdávajúci bez toho, aby hodnota vašich kariet bola vyššia ako 21.

&megami; spustíte výberom Nový z menu Hra. Zobrazí sa dialóg, kde si môžete vybrať koľko peňazí má mať každý hráč na začiatku. Zadajte sumu a stlačte OK.

### Hra

Kolo &megami; začnete stlačením Rozdať. Potom vyberte, koľko chcete staviť a stlačte Vsadiť. Stávka sa odpočíta z vášho účtu a každý hráč dostane dve karty. Hodnota kariet, ktoré hráči držia, je zobrazená pod kartami.

Hodnota kariet sa počíta ako súčet hodnôt kariet v ruke, kde ich jednotlivé hodnoty sú:

Číselné kraty (2, 3, ..., 10)

- Každá číslená karta má hodnotu podľa svojho čísla. Takže 5 má hodnotu 5 atď.

Karta s obrázkom (dolník, horník, kráľ)

- Každá karta s obrázkom má hodnotu 10.

Eso

- Eso je špeciálna karta, ktorá môže stáť 1 alebo 11. Jej hodnota je 11 ak to nespôsobí, že súčet presiahne 21. V tom prípade je jej hodnota 1. Vysvetlíme si to na príklade:

  Predpokladajme, že máme v ruke eso a 5. Ak je hodnota esa 11, celkový súčet je 16 a to nie je viac ako 21. Preto sa hodnota esa počíta ako 11. Ak dostaneme ďalšiu kartu, hodnota esa sa môže zmeniť. Napríklad sme dostali 9. Ak by bolo esa za 11, súčet by bol 25 a to je viac ako 21. Preto sa eso počíta iba ako 1 a súčet je 15.

### Akcie

Po rozdaní kariet máte dve možnosti: zobrať ďalšiu kartu z balíka (Ďalšiu kartu alebo H) alebo si nechať momentálne karty (Podržať alebo S). Ďalšiu kartu môžete použiť koľkokrát chcete, až kým váš súčet nie je 21 alebo viac. Ak presiahnete 21, máte Cez a ďalšiu kartu si už zobrať nemôžete. Ak žiadne ďalšie karty nechcete, stlačte Podržať.

Ak je súčet dvoch kariet, ktoré ste dostali, 21 (čiže máte eso a obrázkovú kartu), máte Megami a automaticky už držíte. Peniaze prehrať nemôžete, buď vyhráte ako zatlačíte (vysvetlené nižšie).

Ak ste sa rozhodli Podržať, ostatní hráči dohrajú a potom hrá rozdávajúci.

### Hra rozdávajúceho

Rozdávajúci hrá veľmi jednoducho: Líže karty, kým súčet nie je viac ako 16 okrem prípadu, že má slabých 17, čiže 17, kde má eso hodnotu 11 (napr. eso a 6). Ak líznutí karty je súčet po slabej 17 viac ako 21, hodnota esa sa zmení na 1 a súčet sa prepočíta.sl

### Výhra, prehra a tlačenie

Ak už všetci hráči aj rozdávajúci zahrali svoje karty, každý hráč buď vyhral, prehral alebo zatlačil.

Vyhrávate v týchto situáciách:

- Máte súčet väčší ako rozdávajúci a nie ste cez (viac ako 21).

- Nie ste cez a rozdávajúci je.

- Máte Megami a rozdávajúci nie.

V týchto prípadoch získate dvojnásobok stávky. V prípade, že máte Megami dostanete späť 2.5-násobok. Napríklad, ak ste mali 100 Sk, stavili 50 Sk a vyhrali, dostanete 100 Sk a skončíte so 150 Sk, alebo ak ste mali Megami, dostanete 125 Sk a skončíte kolo s 175 Sk.

Prehráte v týchto situáciách:

- Ste cez (aj keď je cez rozdávajúci).

- Ani vy, ani rozdávajúci nie je cez, ale máte súčet menší než rozdávajúci.

- Rozdávajúci má Megami a vy nie.

V týchto prípadoch nedostanete žiadne peniaze.

Tlačíte v prípade, že máte rovnako ako rozdávajúci. Dostanete späť stávku, takže skončíte s rovnakou sumou ako ste začali. Tlačíte aj v prípade, že vy aj rozdávajúci máte Megami.

## Zoznam príkazov menu

### Menu Hra

Hra Nový

- Spustí novú hru &megami; a zobrazí dialóg, kde sa dá určiť suma, ktorú má mať každý hráč na začiatku hry.

Hra Rozdať

- Rozdá hráčom karty. Kým nestavíte, karty súperov neuvidíte.

Hra Staviť

- Staví sumu, ktorá je nastavená v políčku na spodnej strane &megami;.

Hra Ďalšiu kartu

- Lízne ďalšiu kartu z balíčka.

Hra Podržať

- Vyberte Podržať ak už nechcete ďalšiu kartu.

Hra Koniec

- Ukončí &megami;.

### Menu Nastavenia.

Nastavenia Nastaviť klávesy...

- Zobrazí dialóg pre nastavenie kláves &megami;. Môžete si zmeniť klávesovú skratku skoro pre ľubovoľnú akciu &megami;, ako je to v &kde; obvyklé.

Nastavenia Nastaviť balíky kariet...

- Zobrazí štandardný dialóg &kde; pre výber balíčka kariet. V ňom si môžete vybrať vzhľad kariet.

Nastavenia Nastaviť Megami...

- Zobrazí dialóg nastavenia &megami;, kde je možné zmeniť farbu pozadia a farbu textu, meno hráča a mená počítačových hráčov.

## Autori a licencia

&megami;

Program copyright 2002 Neil Stevens neil@qualityassistant.com

Documentation copyright 2002 Philip Rodrigues phil.rod@ntlworld.com

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underX11License;

## Inštalácia

### Ako získať &megami;

&install.intro.documentation;

Zoznam zmien nájdete na http://www.freekde.org/neil/megami.

### Preklad a inštalácia

&install.compile.documentation;
&documentation.index;