# Manuál pre &kcalc;

## Úvod

Tento dokument popisuje &kcalc; verzie 1.3.2.

&kcalc; poskytuje oveľa viac matematických funkcií, než sa na prvý pohľad zdá. Prečítajte si kapitolu o klávesových skratkách a režimoch, kde sa dozviete o dostupných funkciách.

Okrem obvyklých funkcií vedeckej kalkulačky poskytuje &kcalc; aj niektoré, na ktoré by sme vás radi upozornili:

- &kcalc; má trigonometrický a štatistický režim.

- &kcalc; umožňuje vystrihnutie a vloženie čísel z a do displeja.

- &kcalc; obsahuje zásobník výsledkov, takže môžete jednoducho vyvolať predchádzajúce výsledky.

- Nastaviť môžete farbu a písmo displeja pre &kcalc;.

- Pre &kcalc; môžete nastaviť presnosť a počet desatinných miest.

- &kcalc; poskytuje veľa užitočných klávesových skratiek, ktoré výrazne zjednodušujú použitie &kcalc; bez myši.

Užite si &kcalc;!

Bernd Johannes Wuebben

## Použitie

Použitie je priamočiaré a podobné ostatným jednoduchým vedeckým kalkulačkám, ale všimnite si tieto špeciálne funkcie, ktoré &kcalc; poskytuje:

Zásobník výsledkov

- Vždy, keď kliknete ľavým tlačidlom myši na tlačidlo = alebo stlačíte kláves Enter alebo =, zobrazený výsledok sa zapíše do zásobníka výsledkov &kcalc;. V tomto zásobníku sa môžete pohybovať klávesami Šipka dolu a Šipka hore.

Funkcia Percentá

- Táto funkcia funguje trochu inak než na väčšine kalkulačiek. Keď ale pochopíte jej rozšírené možnosti, zistíte, že je veľmi užitočná. Detaily o funkcii percentá nájdete v jednej z nasledujúcich kapitol.

Vystrihnúť a vložiť

- - Stlačením ľavého tlačidla myši na displeji &kcalc; uložíte zobrazené číslo do schránky.

  - Stlačením pravého alebo stredného tlačidla myši na displeji &kcalc; vložíte obsah schránky do displeja v prípade, že schránka obsahuje platné reálne číslo.

Štatistický a trigonometrický režim

- &kcalc; je možné používať v štatistickom alebo trigonometrickom režime. Stlačením F3 režim prepnete, alebo ho môžete nastaviť v dialógu Nastavenie stlačením tlačidla Nastaviť alebo F2.

### Štatistický režim

V tomto režime sú tlačidlá v ľavom stĺpci určené pre štatistické funkcie:

Tlačidlá | Funkcia
N | Zobraziť počet zadaných položiek
Inv N | Zobraziť súčet všetkých zadaných dát
Mea | Zobraziť priemer všetkých zadaných dát
Inv Mea | Zobraziť súčet druhých mocnín všetkých zadaných dát
Std | Zobraziť smerodajnú odchýlku (n)
Inv Std | Zobraziť štandardnú odchýlku populácie (n-1)
Med | Zobraziť medián
Dat | Zadať dátovú položku
Inv Dat | Vymazať poslednú zadanú položku
Cst | Vymazať všetky zadané položky

### Trigonometrický režim

V tomto režime sú tlačidlá v ľavom stĺpci určené pre trigonometrické funkcie:

Tlačidlá | Funkcia
Hyp | Prepnúť do hyperbolického podrežimu. Napríklad Hyp Sin je hyperbolický sínu sihn(x)
Sin | Vypočítať sínus
Inv Sin | Vypočítať inverzný sínus
Cos | Vypočítať kosínus
Inv Cos | Vypočítať inverzný kosínus
Tan | Vypočítať tangens
Inv Tan | Vypočítať inverzný tangens
Log | Vypočítať logaritmus o základe 10
Inv Log | Vypočítať 10 na x
Ln | Vypočítať prirodzený logaritmus, čiže logaritmus o základe e.
Inv Ln | Vypočítať e na x

### Jednopísmenové skratky

Aby bolo počítanie pomocou &kcalc; jednoduchšie, väčšina funkcií je dostupná stlačením jediného písmena. Napríklad stlačením `7R` alebo `7r` vypočítate inverznú hodnotu 7 (1/7).

Kláves | Funkcia | Poznámky
H | Hyp | Hyperbolický ako Hyp Sin, čiže sinh(x)
S | Sin |
C | Cos |
T | Tan |
N | Ln | log o základe e
L | Log | log o základ 10
I | Inv | Inverzia, čiže ak chcete arcsin(x), napíšete `i s`
\ | +/- | Zmeniť znamienko
[ | x^2 |
^ | x^y |
! | x! | Faktoriál
< | Lsh | Posun doľava. Poznámka: Inv Lsh je posun doprava.
& | And | Logické AND
* | X | Násobenie
/ | / | Delenie
D | Dat | Zadať položku dát v štatistickom režime
O | Or | Logické OR: Poznámka: Inv Or je XOR
R | 1/x | Opakovane
= | = |
Zadať | = |
Return | = |
Page Up | C | Zmazať
Esc | C | Zmazať
Prior | C | Zmazať
Page Down | AC | Vyčistiť všetko
Ďalší | AC | Vyčistiť všetko
Del | AC | Vyčistiť všetko
F1 | ? | Pomocník, zobrazí tento manuál
F2 | Nastaviť | Zobraziť dialóg pre nastavenie
F3 |  | Prepnúť medzi trigonometrickým a štatistickým režimom

## Komentáre k niektorým funkciám

### Mod a Inv Mod

Mod zobrazí zvyšok po celočíselnom delení zobrazeného čísla ďalším zadaným číslom.

- `22 Mod 8 =` sa rovná 6

  `22.345 Mod 8 =` sa rovná 6.345

Inv Mod je celočítelné delenie zobrazeného čísla ďalším zadaným číslom.

- `22 Inv Mod 8 =` sa rovná 2

  `22.345 Mod 8 =` sa tiež rovná 2

### %

Ak namiesto = použijete %, posledná zadaná operácia sa zmení takto:

- Ak je posledný operátor + alebo -, obrazí sa percentuálna časť posledného operandu.

- Ak je posledný operátor *, výsledok násobenia sa vydelí 100.

- Ak je posledný operátor /, ľavý operand sa bude chápať ako percentuálna časť pravého operandu.

- Ak je posledný operátor x^y, ľavý operand sa umocní na (pravý operand/100).

- Vo všetkých prípadoch kláves % vracia rovnaký výsledok ako kláves =.

Príklady:

- `11 + 89 %` sa rovná 112.35.. (89 + 11 = 100, a 100 je 112.35 percent z 89)

  `42 * 3 %` sa rovná 1.26 (42 * 3 / 100)

  `45 / 55 %` sa rovná 81.81... (45 je 81.81.. percent z 55)

  `2 ^ 300 %` sa rovná8 (2 na (300/100))

### Lsh a Inv Lsh

Lsh posunie doľava celočíselnú časť zobrazenej hodnoty (vynásobí ju 2) n-krát, kde n je ďalšie zadané číslo, a zobrazí celočíselný výsledok:

- `10 Lsh 3 =` sa rovná80 (10 krát 2 trikrát opakované).

  `10.345 Lsh 3 =` sa tiež rovná 80.

Inv Lsh posunie doprava hodnotu (vykoná celočíselné delenie 2) n-krát.

- `16 Inv Lsh 2 =` sa rovná 4 (16 delené 2 dvakrát).

  `16.999 Inv Lsh 2 =`sa tiež rovná 4.

### Cmp, And, Or a Inv Or

Funkcie Cmp, And a Or vykonávajú bitové logické operácie a preto majú zmysel v režime, kde Základje Hex, Oct alebo Bin skôr než Dec. V nasledujúcich príkladoch je Základ nastavený na Bin.

Cmp vykoná jednotkový doplnok (obráti bity).

- `101 Cmp` sa rovná 111...111010

And robí logické AND.

- `101 And 110 =` sa rovná 100

Or robí logické OR.

- `101 Or 110 =` sa rovná 111

Inv Or vykoná logické XOR (exkluzívne OR).

- `101 Inv Or 110 =` sa rovná 11

## Otázky a odpovede

Ako získam pi=3.1415926...?

Jednoducho zadajte `Inv EE`.

Ako získam e, Eulerovo číslo?

Zadajte `1 Inv Ln`.

Ako získam dve pevné desatinné miesta?

Kliknite na Nastaviť a zobrazí sa dialóg. Zapnite Nastaviť pevnú presnosť a upravte požadovanú hodnotu na 2.

A čo presnosť?

Hlavný faktor určujúci presnosť &kcalc; je či vaša libc a libmath podporuje dátový typ C `long double`. Ak áno, &kcalc; to zistí pri kompilácii a použije ho ako základ pre reprezentáciu čísel. To, či vaša kópia &kcalc; tento typ podporuje, zistíte v dialógu O KCalc (v dialógu Nastavenie).

Ak nemáte knižnicu libc a libmath s vynikajúcou kvalitou, môžete dosiahnuť zaujímavé výsledky pri niektorých výpočtoch, ako je: `123.22 - 123.21`, `2.01 - 2`, `123.88 - 123.87` a tak podobne. Ale ak máte pocit, že je to zlé, skúste si to v kalkulačke pod systémom &Windows;.

Upravte Presnosť v dialógu &kcalc; Nastavenie, aby horeuvedené príklady fungovali správne. Doporučujeme presnosť 14 ak používate kópiu &kcalc; s podporou `long double`, inak použite 8 alebo 10.

Vyššia presnosť nemusí znamenať lepšie výsledky. Pohrajte sa s presnosťou a uvidíte, čo tým myslím.

## Autori a licencia

&kcalc; Program copyright:

Bernd Johannes Wuebben 1996-2000

Tím &kde; 2000-2002

- Bernd Johannes Wuebben wuebben@kde.org

- Evan Teran emt3734@rit.edu

- Espen Sand espen@kde.org

- Chris Howells howells@kde.org

- Aaron J. Seigo aseigo@olympusproject.org

- Charles Samuels charles@altair.dhs.org

&kcalc; je inšpirovaný programom xfrmcalc od Martina Bartletta. Jeho jadro je stále súčasťou &kcalc;.

Copyright dokumentácie 2001,2002:

- Bernd Johannes Wuebben wuebben@kde.org

- Pamela Roberts pamroberts@blueyonder.co.uk

&underFDL; &underGPL;

## Inštalácia

&kcalc; je súčasťou balíka kdeutils projektu &kde; a normálne je súčasťou inštalácie &kde;. Detaily o &kde; nájdete na http://www.kde.org.

### Preklad a inštalácia

&install.intro.documentation; &install.compile.documentation;

### Ako povoliť presnosť long double pre &kcalc;

Ak váš počítač podporuje typ C `long double` a máte funkčnú knižnicu libc, môžete pre &kcalc; povoliť presnosť `long double`.

Urobíte to takto:

1. Skontrolujte `../config.h`, či máte definované HAVE_LONG_DOUBLE, čiže by ste mali nájsť riadok:

       #define HAVE_LONG_DOUBLE 1

   Ak ste takýto riadok nenašli, váš systém nepodporuje presnosť long double podľa IEEE.

2. Upravte súbory `kcalctype.h`, `configdlg.cpp`, `kcalc.cpp` a `kcalc_core.cpp` a odstráňte riadky:

       #ifdef HAVE_LONG_DOUBLE
       #undef HAVE_LONG_DOUBLE
       #endif

3. Prekompilujte &kcalc;.