# Manuál pre &kolf;

## Úvod

&kolf; je miniatúrny golf s blokovou grafikou a 2D pohľadom zhora. Jamky sú dynamické a naraz môže hrať súťaž až 10 hráčov.

&kolf; obsahuje výukové jamky. Hranie týchto jamiek je najjednoduchší spôsob, ako začať.

## Výuka

&kolf; sa hrá jednoducho. Najjednoduchšie sa to naučíte, ak si to vyskúšate a tieto jamky boli vytvorené práve kvôli tomu. Táto kapitola vás naučí základy. Výučbu spustíte pomocouPomocník Návod.

### Zásah loptičky

Loptičku zamierite tak, že myš umiestnite za ňu, aby šipka smerovala od kurzoru myši cez loptičku do miesta, kam mierite, alebo použite Šipka doľava a Šipka doprava pre otočenie.

Otočenie šipkami urýchlite, ak podržíte Shift. Pomalšie otočenie sa robí pomocou Ctrl.

Ak chcete loptičku udrieť, stlačte a držte ľavé tlačidlo myši alebo Šipku dolu. Čím dlhšie ho držíte, tým silnejší úder bude. Chcete to znovu trochu tréningu.

Ak chcete počas úderu úder zrušiť, tlačte Escape.

Aby ste sa presunuli ďalej, trafte jamku (šedý kruh).

### Svahy

Svahy sú oblasti sklonené dolu, takže loptička sa po nich kotúľa. Svetlo svieti z ľavého horného rohu, takže najjasnejšie svahy budú smerovať loptičku do ľavého horného rohu. Výberom Jamka Zobraziť informácie uvidíte šipku, ktorá ukazuje smerom, ktorým svah presúva loptičku.

Na tejto výukovej jamke nasmerujte loptičku proti svahu a nechajte ju dokotúľať do jamky.

#### Smery

Na nasledujúcej jamke môžete vyzkúšať ostatné typy svahov. Existuje kruhový, vertikálny, horizontálny a diagonálny typ svahov. Trafte sa do jamky.

#### Prudkosť svahu

Nasledujúca výuková jamka obsahuje dva svahy s rôznymi sklonmi. Ak použijete Jamka Zobraziť informácie, prudkosť sklonu ukazuje číslo od 1 do 8, kde 8 je najprudší a 1 je najmenej prudký. Prudkosť svahu ovplyvňuje aj tieňovanie. Trafte loptičku do jamky a pokračujte na nasledujúcu jamku.

### Steny

Loptička sa od stien podľa očakávania odráža, ale trochu sa spomalí. Pomocou odrazov trafte jamku aby ste mohli pokračovať.

### Jazierka a piesok

#### Jazierka

Jazierka sú modré. Ak vám loptička padne do jazierka, k vašemu skóre sa pripočíta trestný úder a vaša loptička sa objaví vedľa jazierka.

#### Piesok

Piesok je žltý. Loptičky sa cez piesok kotúľajú pomaly.

Trafte loptičkou okolo jazierok a cez piesok do jamky a pokračujte vo výuke.

### Veterné mlyny

Veterné mlyny sú zložené objekty s hnetými okrajmi a presúvajúcim sa ramenom buď hore alebo dole. Polovičné steny vytvárajú priechod, cez ktorý sa presúva čierne rameno. Chce to trochu tréningu, aby ste sa trafili cez mlyn.

### Čierne diery

Keď trafíte loptičku do čiernej diery, presunie sa na východ z čiernej diery a bude vystrelená pod uhlom a rýchlosťou, ktorá zodpovedá tomu, ako loptička čiernu dieru trafila. Ak chcete vidieť, ktorá čierna diera kam vedie a ktorým smerom sa loptička objaví, použite Jamka Zobraziť informácie. Okraj čiernej diery a jej východy majú rovnakú farbu. Aby ste mohli pokračovať vo výuke, trafte loptičku do čiernej diery a ona vám ju presunie k jamke.

### Floatery

Floater je presúvajúca sa plošina, ktorá prenáša loptičku. Ich rýchlosť je rôzna. Tento je dosť pomalý, ale aj tak musíte úder načasovať tak, aby loptička prekonala stenu a skončila v jamke.

### Mosty

Mosty sú jednoduché - proste zdvihnú loptičku nad veci, ktoré sú pod nimi, ako sú svahy, piesok a jazierká. Môžu mať hnedé steny okolo seba.

## Základy

Tu je detailný popis základných funkcií &kolf;.

### Spustenie hry

Hru spustíte pomocou Hra Nová. Zobrazí sa dialóg, kde si môžete novú hru nastaviť.

Ďalšie ihriská pre Kolf nájdete na webovej stránke poslaných ihrísk pre Kolf.

#### Časť Hráči

Tlačidlom Nový hráč pridáte do hry nového hráča.

Textové polia v tráve sú mená hráčov pre túto hru. Ak chcete meno zmeniť, zmeňte text v textovom poli. Ak chcete zmeniť farbu jeho loptičky, kliknite stredným tlačidlom myši na farebný obdĺžnik a zobrazí sa dialóg pre výber farby. Na tlačidle vidíte aktuálnu farbu loptičky pre hráča.

Hráča odstránite tlačidlom Odstrániť, ktoré je vedľa jeho mena.

#### Časť Ihrisko

Ihrisko, ktoré sa bude hrať, vyberiete zo zoznamu vľavo. &kolf; obsahuje veľa preddefinovaných ihrísk.

Ak chcete ihrisko pridať, napríklad stiahnuté alebo novo vytvorené, kliknite na tlačidlo Pridať... v dolnej časti okna a vyberte súbor ihriska.

#### Časť Možnosti

V tejto časti si môžete určiť, či sa má hra hrať v striktnom režime, kde nie je k dispozícii vrátenie úderu späť, presun po jamkách ani úprava ihriska. Tento režim je určený pre závody. Iba v ňom sa ukladajú najvyššie skóre.

### Uložené hry

&kolf; dokáže udržiavať históriu vašich hier, ktoré ste nedokončili a uložiť ich na disk, takže ich môžete neskôr dohrať. Uložené hry obsahujú aktuálnu jamku, mená a farby všetkých hráčov a skóre jednotlivých hráčov.

#### Uloženie hry

Ak hru stále hráte, vyberte Hra Uložiť hru, aby ste ju uložili. Ak ste si ju predtým ešte neuložili, budete musieť zadať jej meno.

#### Načítanie hry

Hru, ktorú ste si uložili, môžete načítať pomocou Hra Načítať uložené.... Potom si môžete vybrať, ktorú hru chcete načítať.

### Trénovanie

Existuje niekoľko funkcií, ktoré vám zjednodušia trénovanie golfu. Nie sú ale povolené v štriktnom režime.

#### Vrátiť späť

Pomocou Jamka Vrátiť späť úder umožňuje odvolať zlý úder.

#### Prepínanie jamiek

Menu Štart obsahuje niekoľko možností pre prepínanie jamiek. Možnosti sú dosť priamočiaré. Nájdete ich v zozname príkazov menu Štart.

### Možnosti úderu

&kolf; má niekoľko spôsobov, ako udierať. Základnú metódu sme už popísali.

Štandardne je ovládanie myšou zapnuté. To znamená, že ak sa myš posunie, úder bude zarovnaný s čiarou medzi myšou a loptičkou.

Ak chcete používať iba klávesnicu a šipky, môžete myš vypnúť pomocou Nastavenia Povoliť myš pri presune putteru.

#### Pokročilé údery

Pokročilé údery zapnete pomocou Nastavenia Povoliť pokročilý putter. V tomto režime je úder o niečo zložitejší než jednoduché kliknutie a dá sa používať buď myšou alebo klávesnicou.

V tomto režime sa úder robí takto:

1. Kliknite alebo stlačte Šipka dolu, aby ste začali švih. Objaví sa indikátor a na ukazateli sily sa začne plniť farbou, ktorá sa mení, čím je jej viac.

2. Kliknite alebo stlačte Šipka dolu ak je sila taká, akú chcete. Čím viac je kruh vyplnený, tým silnejší bude úder. Chce to trochu cviku, aby ste určili správnu silu.

   Potom začne farba v indikátore klesať tam, kde začala.

3. Kliknite alebo stlačte Šipka dolu znovu v momente, keď bude čo najbližšie strednej čiare indikátora.

Čím bližšie budete, tým viac bude úder zodpovedať pôvodnému smeru.

## Úprava ihriska

&kolf; obsahuje výkonný editor pre svoj formát ihrísk. Ihriská môžu obsahovať ľubovoľný počet jamiek a vaša kreativita nie je ničím obmedzená.

### Vytvorenie nového ihriska

Nové ihrisko vytvoríte pomocou Hra Nová. Prejdite na záložku Ihriská a vyberte Vytvoriť nové. Skontrolujte, že v Možnosti nie je zapnuté Striktný režim.

Aby ste toto ihrisko neskôr hrať, stlačte Pridať... a pridajte súbor ihriska do zoznamu ihrísk.

### Pridanie jamiek

Novú jamku na koniec ihriska pridáte pomocou Jamka Nová.

Jamku môžete obnoviť do pôvodného prázdneho stavu, podobného pri prvom vytvorení, pomocou Jamka Vyčistiť.

Na novej jamke sa objavia dva objekty: samotná jamka a biela loptička. Loptička označuje miesto, kde hráč začína.

### Základy úprav

Základné stavebné kamene ihrisiek &kolf; sú objekty. Jamky sú skupiny objektov. Objekty je možné presúvať a rôzne typy objektov majú rôzne vlastnosti, ktoré môžete nastaviť.

Aby ste mohli jamku upraviť, zapnite Upraviť Upraviť alebo stlačte ikonu ceruzky v paneli nástrojov. Režim úprav ukončíte tak isto.

#### Pridanie objektov

Ak chcete pridať nový objekt do ihriska, vyberte jeho meno zo zoznamu Pridať objekt. V strede ihriska sa objaví nový objekt.

Mosty a značky zakryjú nové objekty, ak už sú v strede tejto jamky.

Môžete pridať viac ako jednu cieľovú jamku! Vytvoríte tak zaujímavé ihrisko.

Niektoré objekty Kolf sú dostupné ako moduly. Ak pridáte niektorý z týchto objektov do vašeho ihriska, hráči si budú musieť tento modul stiahnuť.

Prídavné moduly Kolf sú dostupné na webovej stránke, moduly Kolf.

#### Presun a zmena veľkosti objektov

Presuňte kurzor myši nad objekt, ktorý chcete presunúť a kurzor sa zmení na ruhu. Kliknite na objekt a ťahajte ho myšou.

Veľkosť pre jazierka, piesok, presúvajúce sa floaters, mosty a značky je možné zmeniť ťahaním malého kruhu v ich pravom dolnom rohu.

Steny je možné presunúť kliknutím a ťahaním ich koncových bodov, alebo môžete presunúť celú stenu ťahaním jej strednej časti.

#### Nastavenie objektu

Vlastnosti objektu môžete zmeniť v pravom dolnom rohu okna &kolf;. Najprv nad objekt urzor presuňte myš a kurzor myši sa zmení na ruku. Kliknite a v rohu okna sa objavia ovládacie prvky pre tento objekt.

##### Všeobecné nastavenie jamky

Ak chcete zmeniť všeobecné nastavenie jamky, kliknite na oblasť, kde nie je žiadny objekt. Zistíte to tak, že sa kurzor nezmení na ruku.

Meno ihriska

- Toto je meno ihriska zobrazené v dialógu pre novú hru a v dialógu O ihrisku.

Autor ihriska

- Toto je meno autora ihriska zobrazené v dialógu O ihrisku.

Par

- Počet cieľových úderov pre jamku.

Maximum

- Maximálny počet úderov, ktoré môže pre túto jamku hráč urobiť.

Zobraziť okrajové steny

- Či sa majú okolo jamky zobraziť steny.

##### Svahy

Typ

- Vyberte typ svahu - Vertikálne, Horizontálne, Diagonálne, Opačne diagonálne, Kruhovo. Diagonálne svahy sú trojuholníky, kruhové sú kruhy. Vertikálne a horizontálne sú samozrejme obdĺžniky.

Opačný smer

- Či má mať opačný sklon. Napríklad, predstavte si kruhový svah. Ak nie je opačný, vytláča loptičku mimo ako kopec. Ak je opačný, je to jama a loptičku vťahuje do stredu.

Stupeň

- Vyberte stupeň sklonu pomocou posuvníka, kde 8 je najstrmší a 0 je rovný. Strmšie svahy viac ovplyvňujú loptičku.

Nepresunuteľné

- Či je možné tento objekt presúvať, napríklad pomocou floaterov.

  Ak floater prekryje tento objekt a svah je veľký, takže zabráni pohybu, musíte tento svah urobiť Nepresunuteľný, inak bude &kolf; veľmi zle reagovať!

##### Jazierka a piesok

Jazierka a piesok majú rovnaké možnosti nastavenia.

Povoliť skrývanie/zobrazenie

- Týmto zapnete blikanie jazierka alebo piesku.

Rýchlosť skrývania/zobrazenia

- Ak presuniete posuvník smerom k Rýchlo, blikanie bude rýchlejšie.

##### Mosty, mlyny, floatery a značky

Mosty, mlyny, floatery a značky majú podobné nastavenia toho, či majú mať na stranách steny. Pre jednotlivé strany použite samostatné voľby.

Pre mlyny, floatery a značky sú k dispozícii ešte ďalšie možnosti.

###### Veterné mlyny

Veterný mlyn dole

- Či je rameno mlynu hore alebo dole - štandardne je dole. Dve polovičné steny sú vždy pri ramene. Všimnite si, že nemôžete upraviť steny na stranách, kde je rameno.

Rýchlosť

- Ak presuniete posuvník smerom k Rýchlo, presun mlynu bude rýchlejší.

###### Floatery

Trať floateru je zobrazená pomocou steny, ku ktorej je pripojený.

Rýchlosť pohybu

- Ak presuniete posuvník smerom k Rýchlo, presun floateru bude rýchlejší. Ak nastavíte hodnotu úplne na konci Pomaly, floater sa zastaví.

###### Značky

Podpísať HTML:

- Sem môžete zadať ľubovoľné platné HTML. Napríklad zadaním `Udrite <i>jemne</i> smerom do svahu` vytvorí text Udrite jemne smerom do svahu.

## Zoznam príkazov menu

### Menu Hra

&Ctrl;N Hra Nová...

- Spustí novú hru

&Ctrl;O Hra Načítať uložené...

- Načíta predtým uloženú hru.

&Ctrl;S Hra Uložiť ihrisko

- Uloží aktuálne ihrisko pod naposledy zadaným menom.

&Alt;&Ctrl;S Hra Uložiť ihrisko ako...

- Otvorí dialóg, kde môžete uložiť aktuálne ihrisko pod novým menom.

Hra Uložiť hru

- Uloží aktuálnu hru pod naposledy použitým menom, alebo zobrazí dialóg pre jeho zadanie, ak ste hru ešte neuložili.

Hra Uložiť hru ako...

- Otvorí dialóg pre výber súboru, kde môžete zadať, kam sa má uložiť aktuálna hra.

&Ctrl;End Hra Koniec hry

- Ukončí aktuálnu hru bez ukončtenia &kolf;

&Ctrl;H Hra Zobraziť najvyššie skóre

- Zobrazí tabuľku najvyšších skóre.

&Ctrl;P Hra Tlačiť...

- Vytlačí momentálny obsah okna.

Hra O ihrisku

- Zobrazí meno, autora a správny počet úderov ihriska.

&Ctrl;Q Hra Koniec

- Ukončí &kolf;.

### Menu Jamka

&Ctrl;E Jamka Upraviť

- Prepne do režimu úprav, aby ste mohli upraviť aktuálnu jamku.

&Ctrl;&Alt;N Jamka Nová

- Vytvorí novú jamku. (Iba pri úpravách.)

&Ctrl;Delete Jamka Vyčistiť

- Odstrániť všetky objekty z aktuálnej jamky. (Iba pri úpravách.)

&Ctrl;R Jamka Vrátiť pôvodné

- Znovu spustí aktuálnu jamku zo štartovacej pozície, takže to môžete skúsiť znovu.

&Ctrl;I Jamka Zobraziť informácie

- Zobraziť informácie o objektoch pre aktuálnu jamku.

&Ctrl;Z Jamka Vrátiť späť úder

- Vrátiť späť posledný úder.

### Menu Štart

Štart Prejsť na jamku

- Prejdia priamo na nasledujúcu jamku ihriska. Zoznam jamiek umožňuje vybrať, na ktorú jamku sa chcete presunúť.

&Alt;Šipka vpravo Štart Nasledujúca jamka

- Prejde na nasledujúcu jamku.

&Alt;Šipka vľavo Štart Predchádzajúca jamka

- Prejde na predchádzajúcu jamku.

&Ctrl;Home Štart Prvá jamka

- Prejde na prvú jamku v ihrisku.

&Ctrl;&Shift;End Štart Posledná jamka

- Prejde na poslednú jamku v ihrisku.

Štart Náhodná jamka

- Prejde na náhodnú jamku v aktuálnom ihrisku.

### Menu Nastavenia

Nastavenia Zobraziť hlavný panel nástrojov

- Prepne zobrazenie panelu nástrojov.

Nastavenia Nastaviť klávesy...

- Prispôsobenie klávesových skratiek.

Nastavenia Nastaviť panely nástrojov...

- Prispôsobenie panelu nástrojov.

Nastavenia Povoliť myš pri presune putteru

- Povoliť použitie myši pre presun palice.

Nastavenia Povoliť pokročilý putter

- Povolí pokročilý režim pre palicu ako je popísaný v samostatnej kapitole.

Nastavenia Zobraziť radu pre putter

- Prepne zobrazenie smerovania palice.

Nastavenia Hrať zvuky

- Prepne zvukové efekty.

Nastavenia Znovu načítať moduly

- Znovu načíta moduly.

Nastavenia Zobraziť moduly...

- Zobrazí momentálne načítané moduly.

### Menu Pomocník

&help.menu.documentation;

## Licencie a autori

&kolf; copyright 2001, 2002 Jason Katz-Brown

## Vývojári

- Jason Katz-Brown jason@katzbrown.com

- Niklas Knutsson

- Ryan Cumming

- Daniel Matza-Brown

Documentation copyright 2002, Jason Katz-Brown

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

&install.intro.documentation; &install.compile.documentation;
&documentation.index;