# Manuál pre &kdat;

## Úvod

&kdat; je program pre zálohovanie na pásky využívajúci tar. Funguje pre viac archívov na jedinej páske. &kdat; sleduje dva ciele. Poskytuje grafické rozhranie pre tar, ktoré umožňuje rýchle rozbalenie jednotlivých súborov ako v programe dds2tar. Druhý cieľ je nájsť odpoveď na otázku mojej manželky, Ako dlho to ešte bude zálohovať?!?

### Funkcie

- Jednoduché grafické rozhranie pre lokálny systém súborov a obsah pásky.

- Viac archívov na jedinej páske.

- Kompletný index archívov a súborov uložených na lokálnom pevnom disku.

- Obnova jednotlivých súborov z archívu.

- Profily zálohy pre často používané zálohovanie.

## Použitie &kdat;

### Pripojenie a odpojenie pásky

Pre použitím pásky je nutné ju pomocou &kdat; pripojiť. Máte tri možnosti, ako to urobiť:

1. Vybrať Pripojiť pásku z menu Súbor

2. Kliknúť na ikonu páskovej jednotky v paneli nástrojov.

3. Kliknúť pravým tlačidlom myši na uzol páskovej jednotky v strome a vybrať Pripojiť pásku.

&kdat; pretočí pásku a načíta informáciu z hlavičky. Ak &kdat; nerozpozná na páske hlavičku, vyzve vás k naformátovaniu pásky.

Ak &kdat; hlavičku rozpozná, bude hľadať zodpovedajúci index na vašom pevnom disku. Ak ho nenájde, vyzve vás k znovuvytvoreniu indexu z pásky.

Ak sa všetko podarí, ikona páskovej jednotky sa zmení tak, aby naznačovala, že je páska pripojená a zobrazí sa správa v stavovom riadku. Obsah pásky je možné zobraziť v strome páskovej jednotky.

Pred vysunutím pásky je nutné ju odpojiť. Máte tieto možnosti:

1. Vybrať Odpojiť pásku z menu Súbor.

2. Kliknúť na ikonu páskovej jednotky v paneli nástrojov.

3. Kliknúť pravým tlačidlom myši na páskovú jednotku v strome a vybrať Odpojiť pásku.

&kdat; potvrdí jej odpojenie zmenou ikony páskovej jednotky a zobrazením správy v stavovom riadku. Pásku je potom možné bezpečne vysunúť.

### Formátovanie pásky

Pred použitím pásky v &kdat; ju musí &kdat; naformátovať.

Niektoré typy pások je nutné naformátovať pred uložením dát. To nie je činnosť, ktorú &kdat; robí pri formátovaní pásky. Ak vaša mechanika vyžaduje, aby boli pred použitím pásky naformátované, musíte ich naformátovať predtým, než ich naformátujete v &kdat;. Obvykle to vyžadujú disketové páskové jednotky, ale nie jednotky DAT.

Existujú dva spôsoby, ako naformátovať pásku:

1. Výberom Naformátovať pásku... z menu Súbor.

2. Kliknúť pravým tlačidlom myši na páskovú jednotku v strome a vybrať Naformátovať pásku....

Budete musieť zadať meno pásky a jej počiatočnú kapacitu. Tieto nastavenia je neskôr možné zmeniť po naformátovaní. Meno pásky sa používa iba pre jej identifikáciu pre vás, nie pre nájdenie indexu pásky. Namiestko toho sa automaticky vygeneruje identifikátor a ten sa na pásku zapíše. Zadanú kapacitu používa &kdat; pre varovanie používaľa, že nemá dosť miesta pre dokončenie zálohy.

Po zadaní mena a kapacity &kdat; začne formátovať pásku. VŠETKY DÁTA NA PÁSKE BUDÚ STRATENÉ. Po dokončení sa páska automaticky pripojí a môžete ju začať používať.

### Zálohovanie súborov na pásku

Pre spustením zálohy musíte vybrať súborý, ktoré sa majú archivovať. Máte tri možnosti, ako súbory vybrať:

1. Označenie súboru alebo priečinku v lokálnom strome súborov. Iba označený súbor alebo priečinok sa bude archivovať.

2. Označiť profil zálohy v strome. Iba súbory v tomto profile sa budú zálohovať.

3. Zapnúť značky súborov v lokálnom strome súborov. Iba súbory so značkami a podpriečinky sa budú zálohovať.

Existujú štyri spôsoby, ako spustiť zálohu:

1. Výberom Zálohovať... z menu Súbor.

2. Kliknutím na ikonu záloha v paneli nástrojov.

3. Kliknúť pravým tlačidlom myši na súbor alebo priečinok v lokálnom strome súborov a vybrať Zálohovať....

4. Kliknúť pravým tlačidlom myši na profil zálohy a vybrať Zálohovať....

Po spustení zálohy sa zobrazí dialóg Možnosti zálohy. Tam môžete skontrolovať vybrané súbory a zmeniť voľby pre zálohu.

Po potvrdení nastavenia sa zobrazí dialóg Záloha, ktorý ukazuje priebeh a zostávajúci čas zálohy.

### Porovnanie súborov na páske a lokálnych súborov

Pred spustením kontroly musíte vybrať súbory, ktoré chcete skontrolovať.

Existujú dva spôsoby, ako vybrať kontrolované súbory:

1. Výber súboru alebo priečinku v jednom z archívov v strome páskovej jednotky. Iba označený súbor alebo priečinok sa bude kontrolovať.

2. Zapnutie značiek súborom alebo priečinkom v jednom z archívov v strome páskovej jednotky. Iba súbory a priečinky so značkami sa budú kontrolovať.

Existujú tri spôsoby, ako spustiť kontrolu:

1. Vybrať Skontrolovať... z menu Súbor.

2. Kliknúť na ikonu kontrola v paneli nástrojov.

3. Kliknúť pravým tlačidlom myši na súbor alebo priečinok v niektorom z archívov a vybrať Skontrolovať....

Zobrazí sa dialóg Možnosti kontroly. Umožňuje znovu prezrieť vybrané súbory a zmeniť pracovný priečinok kontroly.

Po potvrdení volieb sa zobrazí dialóg Kontrola, ktorý ukazuje priebeh kontroly vrátané prenosovej rýchlosti a zostávajúceho času.

### Obnova súborov z pásky

Pred spustením obnovy musíte vybrať súbory, ktoré chcete obnoviť. Môžete to urobiť dvoma spôsobmi:

1. Označenie súboru alebo priečinku v jednom z archívov v strome páskovej jednotky. Iba označený súbor alebo priečinok sa bude archivovať.

2. Zapnúť značky súborov v jednom z archívov v strome páskovej jednotky. Iba súbory so značkami a podpriečinky sa budú zálohovať.

Existujú tri spôsoby, ako spustiť obnovu:

1. Výberom Obnoviť... z menu Súbor.

2. Kliknutím na ikonu obnoviť v paneli nástrojov.

3. Kliknúť pravým tlačidlom myši na jeden z archívov a vybrať Obnoviť....

Zobrazí sa dialóg Možnosti obnovenia, kde môžete skontrolovať vybrané súbory a zmeniť pracovný priečinok pre obnovu.

Po potvrdení volieb sa zobrazí dialóg Obnova. Ukazuje priebeh obnovy vrátane rýchlosti prenosu a zostávajúceho času.

### Znovuvytvorenie indexu pásky

Niekedy je nutné znovu vytvoriť indexový súbor pre pásku podľa jej obsahu. Toto prepíše existujúci indexový súbor pre túto páasku. Máte dve možnosti, ako vytvoriť index pásky:

1. Výberom Znovu vytvoriť index pásky z menu Súbor.

2. Kliknúť pravým tlačidlom myši na páskovú jednotku v strome a vybrať Znovu vytvoriť index pásky.

Zobrazí sa dialóg Index. Zobrazuje priebeh vytvárania indexového súboru.

### Vytvorenie profilu zálohy

Existujú dva spôsoby ako vytvoriť profil zálohy:

1. Výberom Vytvoriť profil zálohy z menu Súbor.

2. Kliknúť pravým tlačidlom myši na uzol Profily zálohy a vybrať Vytvoriť profil zálohy.

Tým sa vytvorí nový profil pre momentálne označené súbory a pomocou štandardného nastavenia zálohovania. Pre profil je možné nastaviť tieto možnosti:

Názov archívu

- Symbolické meno archívu. Môžete ho neskôr zmeniť.

Pracovný priečinok

- Pracovný priečinok, v ktorom sa má vykonať záloha. Zoznam zálohovaných súborov sa automaticky aktualizuje pre vybraný pracovný priečinok.

Zostať na jednom systéme súborov

- Pre každý priečinok uvedený v Zálohovať súbory sa budú archivovať iba súbory, ktoré sú na rovnakom systéme súborov ako je samotný priečinok. Priečinky na iných systémoch súborov je možné uviesť v Zálohovať súbory jednotlivo a každý z nich bude tar spracovávať samostatne.

GNU listed incremental

- Vykonať inkrementálnu zálohu. Pomocou súboru zachyteného obrazu sa určí, ktoré súbory sa zmenili od poslednej inkrementálnej zálohy. Iba zmenené súbory sa budú zálohovať.

Súbor snapshot

- Meno súboru, ktorý sa bude používať pre určenie, ktoré súbory boli od podslednej inkrementálnej zálohy zmenené.

Odstrániť súbor snapshot pred zálohou.

- Odstráni súbor snaphost pred spustením tar. Tým sa zazálohujú všetky súbory a vytvorí sa nový súbor snapshot pre budúce spustenie.

Tlačidlá Súbory >> a << Súbory nie sú momentálne úplne implementované.

Aby sa zmeny použili, musíte stlačiť Použiť.

### Používateľské nastavenie

Používateľské nastavenie je dostupné pomocou Nastavenia... z menu Upraviť. Môžete zmeniť tieto voľby:

Štandardná veľkosť pásky

- Toto je hodnota používaná ako štandardná veľkosť pri formátovaní pásky.

Veľkosť bloku

- Hardwarová veľkosť bloku pre páskovú jednotku. Pre disketové páskové jednoty by táto hodnota mala byť 10240 bajtov.

Páskové zariadenie

- Úplná cesta k vašemu páskovému zariadeniu (obvykle `/dev/tape`). Táto cesta musí ukazovať na `non-rewind` verziu zariadenia.

Tar príkaz

- Celá cesta k príkazu `tar` na vašom systéme.

Stiahnuť pásku pri pripojení

- Ak je toto zapnuté, pred pokusom o pripojenie pásky &kdat; vykoná príkaz ``mt`load```. Niektoré jednotky ho potrebujú pred čítaním a zápisom pásky.

Zamknúť pásku pri pripojený

- Ak je toto zapnuté, pri pripojení pásky v &kdat; sa požiada pásková jednotka, aby zamkla tlačidlo pre vysunutie pásky. Nemusí to fungovať na všetkých jednotkách.

Vysunúť pásku pri odpojení

- Ak je toto zapnuté, pri odpojení pásky z &kdat; sa páska automaticky vysunie z jednotky. Nepoužívajte túto voľbu pre disketové páskové jednotky.

Variabilná veľkosť bloku

- Ak je toto zapnuté, &kdat; sa pokúsi zmeniť hadrwarovú veľkosť bloku jednotky. Nie všetky jednotky podporujú premenlivú veľkosť bloku. Či už túto voľbu používate alebo nie, musíte &kdat; nastaviť veľkosť bloku, ktorú jednotka používa (čiže 10240 pre ftape).

### Formát pásky &kdat;

Keď &kdat; formátuje pásku, zapíše na jej začiatok jeden súbor. Mal by sa zmestiť na jediný blok pásky. Jeho obsah je:

- (9 bajtov) Textový reťazec `KDatMAGIC`

- (4 bajty) Verzia formátu súboru (momentálne 1).

- (4 bajty) Dĺžka identifikačného reťazca pásky v bajtoch.

- (n bajtov) Identifikačný reťazec pásky. Formát tohto reťazca je `hostiteľ`:`sekundy`, kde `hostiteľ` je celé meno počítača, na ktorom bola páska naformátovaná a `sekundy` je počet sekúnd od epochy, kedy bola páska naformátovaná.

ID pásky používané pre určenie súboru s rovnakým menom v priečinku `$`HOME`/.kdat`.

Každý ďalší súbor na páske je normálny archív tar. Malo by byť možné s nimi pracovať priamo pomocou GNU tar. Dokonca aj nie GNU tar by mal fungovať ak nepoužívate inkrementálne zálohy.

## Zoznam príkazov menu a panelu nástrojov

### Menu &kdat;

&kdat; má tri menu: Súbor, Upraviť a Pomocník.

#### Menu Súbor

Súbor Zálohovať

- Spustiť zálohovanie.

Súbor Obnoviť

- Obnoviť súbory z pásky.

Súbor Skontrolovať

- Skontrolovať zálohu.

Súbor Pripojiť pásku

- Pripojiť pásku.

Súbor Znovu vytvoriť index pásky

- Znovu vytvoriť index pre momentálne pripojenú pásku.

Súbor Vytvoriť profil zálohy

- Otvorí dialóg, kde je možné vytvoriť profil zálohy.

Súbor Zmazať archív

- Odstráni archív z pásky.

Súbor Zmazať index

- Odstráni index &kdat; z pásky.

Súbor Zmazať profil zálohy

- Odstráni profil zálohy.

Súbor Naformátovať pásku

- Naformátovať pásku, aby ju mohol &kdat; používať.

&Ctrl;Q Súbor Koniec

- Ukončí &kdat;.

#### Menu Upraviť

Upraviť Nastavenia

- Zobrazí dialóg Nastavenia, kde je možné upraviť voľby &kdat;.

#### Menu Pomocník

&help.menu.documentation;

#### Panel nástrojov &kdat;

Panel nástrojov &kdat; obsahuje 6 ikon:

Pripojiť/odpojiť pásku

- Pripojiť alebo odpojiť pásku.

Zálohovať

- Spustiť zálohu. Táto voľba je dostupná iba ak máte pripojenú pásku.

Obnovenie

- Obnoviť zálohu z pásky. Táto voľba je dostupná iba ak máte pripojenú pásku.

Skontrolovať

- Skontrolovať obsah zálohy na páske. Táto voľba je dostupná iba ak máte pripojenú pásku.

Pomocník

- Otvorí manuál pre &kdat; (tento dokument)

Koniec

- Ukončí &kdat;

## Copyright

&kdat;

Copyright programu a dokumentácie 1998-2000 Sean Vyainsvyain@mail.tds.net

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;