# Manuál pre &kenolaba;

## Úvod

&kenolaba; je jednoduchá strategická stolná hra pre dvoch hráčov. Každý hráč má červerné a žlté kamene. Na začiatku má každý hráč 14 svojich kameňov. Ťahá sa, kým jeden z hráčov nevytlačí 6 kameňov súpera mimo dosku.

Pôvodný program bol vytvorený v roku 1993 pre DOS a čisté Xlib. Pre &kde; bol kompletne prepracovaný.

Ak poznáte hru Abalone, tak budete vedieť, ako hrať túto hru. V skutočnosti je táto hra Abalone inšpirovaná. Abalone je obchodná známka Abalone SA, France.

## Pravidlá hry

Červený vždy ťahá prvý.

Sú povolené dra typy ťahov:

Normálne

- Jeden, dva alebo tri kamene v rade je možné posunúť o jedno miesto v šiestich smeroch Sú povolené aj ťahy do strany.

  Stlačte ľavé tlačidlo myši na prvom kameni, ktorý chcete presunúť. Zvýrazní sa Teraz ťahajte myš v požadovanom smere. Ak je ťah platný, kurzor sa zmení na šipku v tomto smere a všetky kamene, ktoré sa presunú, budú zvýraznené. Ak sa jedná o ťah, ktorý chcete urobiť, pustite tlačidlo myši.

  Ťahy do boku sa ovládajú trochu inak. Ak chcete presunúť dva kamene, kliknite medzi ne. Ak tri, kliknite stredný tlačidlom myši na prostredný kameň - ak sa jedná o platný ťah, kamene sa zvýraznia. Inak sa zvýrazní iba stredný kameň a ťah sa bude chápať ako normálny.

Tlačenie

- Pred svojimi kameňmi môžete tlačiť maximálne dva súperove kamene v prípade, že tlačíte viac kameňmi, než je počet tlačených súperových. To znamená, že tri vaše kamene môžu tlačiť jeden alebo dva súperove a dva vaše kamene môžu tlačiť jeden súperov.

  Špeciálne tlačenie je v prípade, ak vytlačíte súperov kameň mimo hraciu plochu. Ak ich takto vytlačíte šesť, vyhrali ste.

Ak ešte stále nechápate, ako sa &kenolaba; hrá, pustite si hru tak, aby počítač hral za oboch hráčov. Po spustení &kenolaba; vyberte Nastavenia Počítač hrá Obaja a spustite novú hru.

## Sieťová hra

### Sieťová hra všeobecne

&kenolaba; podporuje hru po sieti. Umožňuje tak, aby dvaja hráči proti sebe hrali na rôznych počítačoch, alebo aby jeden človek sledoval hru v inom programe &kenolaba;. Aby ste tieto možnosti mohli využiť, musíte &kenolaba; spustiť sieťovom režime Hra Sieť.

Všetky bežiace programy &kenolaba; na sieti posielajú všetkým všetky zmeny pozícií.

Aby to fungovalo, musíte programom &kenolaba; povedať, kde sú ostatné. Ak bežia na rovnakom počítači, nemusíte robiť nič (okrem zapnutia sieťového režimu). Ak bežia na rôznych počítačov, musíte zadať meno počítača pomocou voľby príkazovej riadky `-h` takto:

    %kenolaba -h hostiteľ

Pre špekulantov: &kenolaba; v sieťovom režime počúva na sokete TCP a prijíma príkazy zmeny pozície od iných programov &kenolaba;. Môžete zadať číslo portu voľbou `-p`. To budete musieť urobiť aj v prípade, že chcete hrať dve rôzne sieťové hry &kenolaba;.

#### Príklady

- Chris na `machine1` a Mary na `machine2` chcú hrať proti sebe: Mary jednoducho spustí &kenolaba;, nastaví Nastavenia Počítač hrá na Nič a zapne sieťový režim. Chris spustí &kenolaba; pomocou

      %kenolaba -h machine2

  a potom urobí to isté ako Mary. Jeden z nich teraz môže začať hru a ťahať červenými. Pri každej zmene pozície v jednom programe sa automaticky zmení pozícia v druhom.

- John chce hru sledovať: Urobí to isté čo Chris, ale nebude ťahať.

- Dve rôzne sieťové hry &kenolaba; budú bežať medzi počítačmi `m1` a `m2`. Aby sa rozpoznali, pre jednu použijeme číslo portu 12345. Na `m1` použijeme normálne spustenie:

      %kenolaba

  pre prvú hru a (menej obvykle):

      %kenolaba -p 12345

  na druhom. Na `m2` we spustíme prvú hru pomocou:

      %kenolaba -h m1

  a na druhom pomocou:

      %kenolaba -h m1:12345

  (Dvojbodka oddeľuje v &URL; hostiteľa a port).

## Rozšírené nastavenia

### Režim úprav

Pozíciu na hracej ploche môžete upraviť pomocou Upraviť Upraviť . Tým prepnete &kenolaba; do režimu úprav. Môžete pridať červené a zelené kamene, alebo ich odstraňovať. Stavový riadok ukazuje počet červených a žltých kameňov, číslo ťahu, stranu ktorá je na ťahu a či je pozícia platná. Výkričník znamená, že platná nie je.

Ak je pozícia neplatná a vy prepnete späť do hracieho režimu, nebudete môcť hrať! Iba platné pozície sa dajú použiť pre spustenie hry.

Vziať späť a Dorpedu jednoducho zvyšuje alebo znižuje číslo ťahu, ale nemení pozíciu kameňov.

#### Použitie

Stlačením ľavého alebo pravého tlačidla myši na prázdnom alebo žltom poli zapnete režim Vkladanie červeného kameňa, stlačením stredného tlačidla na prázdnom alebo červenom poli zapnete Vkladanie žltého kameňa. Nakoniec, stlačením ľavého alebo pravého tlačidla na červenom kameni alebo stredného na žltom kameni zapnete režim Odstránenie kameňa. V tomto režime bude odstránený každý kameň, nad ktorým bude držať tlačidlo stlačené.

Režim úprav a prechod do režimu hry urobíte jednoducho opätovným výberom Upraviť v menu Upraviť.

##### Použitie schránky

Aktuálny obsah plochy &kenolaba; sa dá vložiť do schránky pomocou Kopírovať z menu Upraviť a neskôr vložiť späť pomocou Vložiť. Takto môžete kopírovať pozície medzi rôznymi programami &kenolaba; výberom Kopírovať v jednom a Vložiť v druhom, ale je to jednoduchšie v sieťovom režime. Iné použitie tejto funkcie je uloženie pozície do textového súboru (pomocou Kopírovať a vašeho obľúbeného textového editora) a neskôr môžete pozíciu načítať tak, že ju označíte v editore a vložíte do &kenolaba;.

### Úroveň počítača

Počítať môže hrať na štyroch úrovniach obtiažnosti:

- Ľahká

- Normálne

- Ťažká

- Výzva

Čím je nastavenie ťažšie, tým dlhšie bude počítač rozmýšľať. Hľadanie ťahu môžete prerušiť klávesom S.

### Špión

Špióna môžete zapnúť alebo vypnúť v menu Nastavenia, voľbou Špión. Ak ste na ťahu, uvidíte, ako počítač ohodnocuje ťahy, ktoré chcete urobiť, v stavovom riadku. Ak je na ťahu počítač, uvidíte (v stavovom riadku a zvýraznené kamene) ťah, o ktorom si momentálne myslí, že je najlepší. Samozrejme sa to počas hľadania mení.

### Výber farby, ktorou hrá počítač

Počítač môže hrať červernými, žltými alebo za obe strany. Vyberte si pres spustením novej hry. Samozrejme sa to dá zmeniť aj v priebehu hru, ak chcete napríklad vymeniť strany. Výberom Nič budete hrať proti človeku. To sa hodí v sieťovom režime.

## Pokročilé nastavenie

&kenolaba; umožňuje pokročilé nastavenie, napríklad aby ste zmenili celý spôsob hodnotenia. Prístup k týmto možnostiam je v Nastavenia Nastaviť Kenolaba.... Ak zmení nastavenie, skóre pre váš ťah sa zobrazí v dolnej časti dialógu vedľa Hodnotenie aktuálnej pozície.

### Záložka Ťahy

Počet bodov pridaných k súčtu pre každý typ ťahu je tu možné zmeniť spolu s počtom zahrnutých kameňov. Ťahy sú rozdelené na tri typy:

Normálne

- Normálny ťah kde presuniete jeden alebo viac kameňov bez tlačenia súperových kameňov.

Tlačiť

- Ťah s tlačením je ten, kde tlačíte jeden alebo viac súperových kameňov, ale nie mimo hraciu plochu.

Tlačiť von

- Ťah s tlačením von je ten, kde tlačíte jeden alebo viac súperových kameňov, ale mimo hraciu plochu.

### Záložka Pozícia

Počet bodov pridaných do súčtu pre pozíciu závisí na ktorom kruhu na pláne sú kamene. Každý kruh od vnútra von je ohodnotený ako zmena oproti priemeru v rozsahu +/-. Skóre pre danú pozíciu je náhodne vybrané z rozsahu +/-. Tým sa hra počítača proti počítaču nezacyklí.

### Záložka V riadku

Vždy keď sa objaví niekoľko kameňov v rade, ku skóre sa pripočíta daný počet bodov, napríklad X O O O pridá skóre pre tri kamene v rade a tieň dvakrát skóre pre dva kamene v rade.

### Záložka Počet

Pridá zadaný počet bodov v závislosti na rozdiele v počte kameňov na oboch stranách, od O 1 kameň viac až po O 5 kameňov viac. Ak je rozdiel 6 kameňov, hra končí.

## Zoznam príkazov menu

Ťahy sú vysvetlené v kapitole Pravidlá hry. Tlačidlá v paneli nástrojov majú rovnakú funkciu ako ich odpovedajúce položky v menu Hra alebo Upraviť.

### Menu Hra

&Ctrl;N Hra Nový

- Spustí novú hru, aj keď aktuálna hra ešte nie je dokončená.

S Hra Zastaviť hľadanie

- Ak počítač hľadá ťah, preruší sa a použije najlepší ťah, čo zatiaľ našiel.

PgUp Hra Vziať späť

- Vrátiť späť váš posledný ťah. Vrátia sa dva ťahy: ťah vášho súpera a váš ťah. Takže ste znovu na ťahu. Pamätá sá 100 ťahov, takže sa nebojte vrátiť až na začiatok hry (aj keď je rýchlejšie použiť F2). Ak ste v režime úprav (Upraviť Upraviť), zníži sa číslo ťahu tejto pozície.

PgDown Hra Dopredu

- Má zmysel iba v režime úprav. Zvýši číslo ťahu tejto pozície.

H Hra Rada

- Zobrazí radu pre váš ďalší ťah. Funguje iba pre normálnu alebo vyššiu úroveň, ak je počet ťahov 2 a viac a ešte ste ťah nevrátili.

N Hra Sieťová hra

- Ak je toto zapnuté, aplikácia beží v sieťovom režime.

&Ctrl;Q Hra Koniec

- Ukončí &kenolaba;.

### Menu Upraviť

&Ctrl;C Upraviť Kopírovať

- Kopírovať reprezentáciu hracej dosky &kenolaba; do schránky.

&Ctrl;V Upraviť Vložiť

- Interpretovať obsah schránky X ako ASCII reprezentáciu dosky &kenolaba; a skopírovať ju na aktuálnu dosku. Platné ASCII reprezentácie generuje príkaz Kopírovať.

&Ctrl;Ins Upraviť Upraviť

- Prepne &kenolaba; do režimu úprav.

&Ctrl;S Upraviť Uložiť pozíciu

- Uloží aktuálnu pozíciu, aby ste ju mohli neskôr načítať pomocou Upraviť Obnoviť pozíciu.

&Ctrl;O Upraviť Obnoviť pozíciu

- Obnoví hraciu pozíciu uloženú v konfiguračnom súbore &kenolaba; pomocou Upraviť Uložiť pozíciu.

### Menu Nastavenia

&Ctrl; M Nastavenia Zobraziť menu

- Zobrazí alebo skryje menu &kenolaba;.

Nastavenie Zobraziť panel nástrojov

- Zobrazí alebo skryje panel nástrojov &kenolaba;.

Nastavenia Zobraziť stavový riadok

- Zobrazí alebo skryje stavový riadok v okne &kenolaba;.

Nastavenie Uložiť nastavenie

- Uloží aktuálne nastavenia, takže sa budú používať ako štandardné.

Nastavenia Nastaviť klávesy...

- Zobrazí štandardný dialóg &kde; pre zmenu klávesových skratiek.

Nastavenia Nastaviť panel nástrojov...

- Zobrazí štandardný dialóg &kde; pre nastavenie panelov nástrojov.

Nastavenia Úroveň

- Vyberte úroveň, na ktorej má počítač hrať. Môžete si vybrať z:

  - Ľahká

  - Normálne

  - Ťažká

  - Výzva

Nastavenia Počítač hrá

- Vyberte, ktorou farbou má hrať počítač. Máte na výber:

  - Červený

  - Žltý

  - Obaja

  - Žiadny

Nastavenia Presúvať pomaly

- Ak je toto zapnuté, ťah počítača sa kreslí ako blikajúce a zvýraznené kamene. Ak nechcete na túto animáciu čakať, vypnite ju. Bude sa kresliť len rýchle zvýraznenie.

Nastavenia Prekresliť lopty

- Ak je toto zapnuté, kamene sa kreslia za behu pomocou jednoduchého raytraceru (napríklad pri zmene veľkosti okna).

Nastavenia Špión

- Ak je toto zapnuté, špión je zapnutý.

### Menu Pomocník

&help.menu.documentation;

## Možnosti príkazového riadku

    kenolaba

    -p
    MyPortNumber

    -h
    host:port

Voľbou `-p` určujete číslo TCP portu, na ktorom sa má počúvať pri sieťovom režime.

Voľbou `-b` určujete vzdialený proces &kenolaba; (prípadne s číslom portu, ak nepoužíva štandardný), s ktorým sa má komunikovať v sieťovom režime. Môžete zadať viac vzdialených procesov.

## Autori a licencie

&kenolaba;

Program copyright 1997-2000 Josef Weidendorfer Josef.Weidendorfer@gmx.de

Pôvodná dokumentácia Robert Williams rwilliams@kde.org a Josef Weidendorfer

Aktualizácia dokumentácie pre &kde; 2.0 Philip Rodrigues phil.rod@ntlworld.com

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

### Ako získať &kenolaba;

&install.intro.documentation;

### Preklad a inštalácia

&install.compile.documentation;