# Manuál pre &kpat;

## Úvod

Aby ste mohli patience hrať, potrebujete, ako názov naznačuje, trpezlivosť. Pre jednoduché hry, kde priebeh hry závisí iba na zamiešaní kariet, je trpezlivosť dokonca jediná vec, ktorú budete potrebovať.

Ale existujú aj hry, kde musíte plánovať stratégiu a myslieť dopredu, ak chcete vyhrať.

Všetky hry majú spoločné to, že musíte karty umiestniť v špeciálnom poradí pomocou presunu, otáčania a preusporiadania.

## Pravidlá

Hra obsahuje jeden alebo dva balíčky kariet, každý s 52 kartami. Každý balíček obsahuje 4 farby:

| Kríže
| Piky
| Srdcia
| Kára

Každá z farieb obsahuje tieto karty: eso, dvojku, trojku, štvorku, päťku, šestku, sedmičku, osmičku, deviatku, desiatku, dolníka, kráľovnú a kráľa.

Toto celé poradie sa označuje ako rodina. Existujú skutočné rodiny a alternatívne rodiny. Skutočné rodiny sú všetky z jednej farby (napr. srdcia), zatiaľčo alternatívne rodiny majú farby meniace sa medzi čiernou (piky a kríže) a červenou (srdcia a kára).

Ak nie je rodina úplná, označuje sa ako postupnosť.

Hracia plocha &kpat;

Klasické hry patience sa líšia iba v pár veciach. Tie teraz uvedemie.

1. Talón

- Na začiatku každej hry sú zamiešané karty v balíčku. Ale nie v každej hre sa karty rozdajú, niektoré môžu zostať v balíčku. Tieto karty sa potom dajú na takzvaný talón, ktorý sa dá obvykle nájsť veľmi jednoducho - je to jediná kôpka kariet, ktoré sú obrátené naopak.

  Ak nie sú žiadne karty obrátené naopak, rozdali sa všetky karty a talón nie je. Tieto hry sú najťažšie, pretože v nich nie je žiadna náhoda po začiatku hru, takže sa nie je na koho vyhovárať.

2. Odpadky

- Vo veľa hrách sa karty najprv z talónu presunú na odpadky po tom, ako kliknete na ich obrátenú stranú v talóne.

  Odtiaľ kartu môžete zobrať (je už obrátená) a umiestniť do hry.

3. Základňa

- Základne sú kôpky, kam chcete karty na konci všetky uložiť. Ak budú v správnom poradí, vyhrali ste.

  Vo väčšine hier sú na začiatku prázdne, ale &kpat; tam automaticky umiestni karty v prípade, že je to možné, aby vám ušetril často nutné presúvanie.

4. Hracie kôpky

- Na týchto kôpkach prebieha vlastná hra. Pravidlá pre ne sa medzi hrami veľmi líšia. Niektoré ukazujú všetky karty, niektoré nie. Niektoré umožňujú karty iba odstraňovať, iné umožňujú odstrániť ktorúkoľvek kartu atď. Detaily nájdete v nasledujúcich kapitolách.

### Všeobecné použitie

Použitie menu je príliš jednoduché, než aby sme sa s tým teraz zdržovali.

### Klondike

Klondike je najslávnejšia hra patience - skoro určite preto, že je aj na často používanom operačnom systéme. Hrá sa s jedným balíkom kariet.

Cieľom je umiestniť všetky karty ako skutočné rodiny v rastúcom poradí na základne. To je obvykle jednoduché, ak máte obrátené všetky karty.

Postupnosti na hracích kôpkach musia byť v klesajúcom poradí a farby sa musia striedať (červená a čierna). Presúvať môžete celé postupnosti alebo ich časti ak prvá karta postupnosti môže byť položená na cieľovú kôpku.

Na voľnú kôpku je možné položiť kráľa ľubovoľnej farby alebo postupnosť začínajúcu kráľom.

Ak kliknete na talón, na odpadky sa presunie jedna karta, odkiaľ ju môžete presunúť na hracie kôpky alebo základne. Ak je talón prázdny, môžete celé odpadky presunúť na talón kliknutím na prázdny talón.

Cez karty v talóne môžete predchádzať koľkokrát chcete, ale asi rýchlo zistíte, že ste prehrali, ak nemôžete nájsť kartu, ktorá by sa dala presunúť a nové posunie vám nepomôže.

### Dedko

Túto hru naučil Paula jeho dedo, a preto sa tak volá. Nie sú známe žiadne iné hry patience, ktoré by túto hru poznali.

V tejto hre sa rozdá jeden balík kariet na sedem hracích kôpoch, pričom niektoré karty na každej kôpke sú na začiatku obrátené.

Cieľom je umiestniť všetky karty ako skutočné rodiny v rastúcom poradí na základne.

Môžete presúvať každú kartu z každej kôpky, ak sa dá položiť na inú kartu, aby ste vytvorili skutočnú postupnosť v klesajúcom poradí. Napríklad, môžete presunúť pikovú päťku na pikovú šestku, bez ohľadu na to, koľko kariet je na pikovej päťke. Piková šestka musí byť na vrchole svojej kôpky.

Na prázdnu kôpku môžete položiť kráľa (znovu nezáleží na počte kariet, ktoré na ňom sú).

Ak nie je možné presunúť žiadne ďalšie karty, môžete znovu rozdať, maximálne dvakrát za hru. Všetky karty na základniach zostanú, ostatné sa zamiešajú a môžete ďalej hľadať riešenie.

Aj keď sú pravidlá jednoduché a umožňujú veľa ťahov, hra je ťažká. Ale to neznamená, že to nie je zábava.

### Esá hore

Táto hra má veľmi jednoduché pravidlá, ale je ju veľmi ťažké vyhrať. Hrá sa s jedným balíkom a cieľom je umiestniť všetky karty okrem es na základne. Na konci by na každej kôpke malo zostať jedno eso.

Každú hornú kartu, ktorá má rovnakú farbu (napr. kríže) a má nižšiu hodnotu ako iná horná karta (napr. piková šestka a krížová štvorka), je možné kliknutím presunúť na základňu.

Ak nemôžete presunúť žiadnu ďalšiu kartu na základňu, môžete dostať novú kartu pre každú hraciu kôpku kliknutím na talón.

Na voľnú kôpku môžete presunúť ľubovoľnú inú kartu z vrchu kôpky. Mali by ste vyberať tieto ťahy tak, aby sa nové karty dali rovno presunúť na základňu.

Pre túto hru je automatické presúvanie na základňu vypnuté.

### Freecell

Freecell sa hrá s jedným balíkom kariet. Máte štyri voľné polia v ľavom hornom rohu. Okrem nich máte štyri kôpky základní a pod nimi osem hracích kôpok.

Cieľom hry je umiestniť všetky karty ako skutočné rodiny v rastúcom poradí na základne. Ak viete ako na to, skoro vždy sa to podarí. Freecell je riešiteľná v 99.9% prípadov (z prvých 32 000 rozdaní je iba jediné neriešiteľné - 11982 ak to chcete vedieť).

V hracích kôpkach môžete vytvárať klesajúce postupnosti, kde sa striedajú červené a čierne karty. Do voľných polí môžete umiestniť ľubovoľnú kartu.

Presúvať môžete iba jedinú kartu, ktorá je vrchu kôpky alebo na voľnom mieste. Postupnosti je možné presunúť iba v prípade, že máte dosť miesta (voľných kôpok a voľných miest), kam si karty uložiť počas presunu.

Ak máte dosť miesta, &kpat; vám povolí presun postupnosti. Maximálny počet kariet, ktoré môžete naraz presunúť sa vypočíta takto:

(#{voľné miesta} + 1) * 2#{voľné kôpky}

Aby ste hru vyriešili, doporučuje sa usporiadať karty v hracích postupnostiach v rovnakom poradí, ako budú na základniach (najprv esá, potom dvojky, atď.)

Mali by ste sa snažiť udržiavať čo najviac voľných miest, aby ste mohli vytvárať dlhé postupnosti.

### Napoleónova hrobka

Napoleónova hrobka sa hrá s jedným balíkom kariet. Cieľom je umiestniť všetky karty na základne v rastúcich rodinách bez ohľadu na ich farby.

Základní je 5, ktoré sú umiestnené do X. V štyroch rohoch musíte vybudovať postupnosti začítanjúce sedmičkou a končiace kráľom.

Stredná kôpka obsahuje štyri klesajúce postupnosti od šestky do esa. Farba pre tieto kôpky nehrá žiadnu úlohu.

Štyri ďalšie kôpky medzi rohmi X sa používajú pre dočasné uloženie jedinej karty. Talón môžete prejsť iba raz.

Automatické presúvanie na základňu je v tejto hre vypnuté.

### Mód3

Mód-3 sa hrá s dvoma balíkmi kariet bez es. Cieľom hry je umiestniť všetky karty do horných troch radov. V nich musíte vytvoriť postupnosti rovnakej farby.V prvom musíte vytvoriť postupnosť 2-5-8-B, v druhom 3-6-9-D a v treťom 4-7-10-K. Farba kariet musí byť v každej postupnosti rovnaká, takže srdcovú päťku môžete dať iba na srdcovú dvojku.

Štvrtý rad sú zároveň odpadky a hracie kôpky. Na prázdne miesto môžete položiť ľubovoľnú kartu z prvých troch radov alebo jednu z vrchu štvrtého radu.

Ak nemôžete presunúť už žiadne karty, nové získate do štvrtého radu kliknutímna talón.

Automatické presúvanie na základňu je v tejto hre vypnuté.

### Výpočet

Výpočet je určite patience, ktorú dobre poznáte. Hrá sa s jedným balíkom kariet a cieľom je umiestniť všetky karty do štyroch základní v rastúcich rodinách bez ohľadu na farbu kariet.

Pre základne musíte dodržiavať toto poradie:

> 1. kôpka | A-2-3-4-5-6-7-8-9-10-J-Q-K
> 2. kôpka | 2-4-6-8-10-Q-A-3-5-7-9-J-K
> 3. kôpka | 3-6-9-Q-2-5-8-J-A-4-7-10-K
> 4. kôpka | 4-8-Q-3-7-J-2-6-10-A-5-9-K

Kartu na vrchu talónu je možné presunúť na niektorú zo štyroch hracích kôpok. Mali by ste to urobiť, aby ste mohli jednoduchšie presunúť nasledujúce karty na základne.

### Cigáň

Cigáň sa hrá s dvoma balíkmi kariet. Cieľom hry je presunúť všetky karty do skutočných rastúcich rodín na základne.

Hracie kôpky musia byť v klesajúcom poradí so striedajúcimi sa červenými a čiernymi farbami. Môžete presúvať postupnosti alebo jednotlivé karty. Na prázdne miesto môžete dať ľubovoľnú kartu alebo postupnosť.

Ak už nemôžete presunúť žiadnu kartu, kliknutím na talón dostanete nové karty na každú hraciu kôpku.

Ak budete používať vrátenie späť, hru si výrazne zjednodušíte, pretože sa budete musieť často rozhodnúť a niekedy to asi nebude správne, čo zistíte po kliknutí na talón.

### Štyridsať a osem

Štyridsať a osem sa hrá s dvoma balíkmi kariet. Cieľom hry je presunúť všetky karty ako skutočné rodiny na základne.

Hracie kôpky musia byť klesajúce a v rovnakej farbe. Takže srdcovú päťku môžete dať iba na srdcovú šestku.

Presúvať môžete iba jedinú kartu z vrchu kôpky. Na voľné miesto môžete umiestniť ľubovoľnú kartu.

Kliknutím na talón môžete presunúť kartu do odpakov, odkiaľ ju môžete presunúť na hraciu kôpku alebo do základne (&kpat; to za vás urobí). Ak je talón prázdny, môžete všetky karty z odpadkov presunúť späť do talónu, ale iba raz. Ak sa talón vyprázdni druhýkrát, hra končí.

Táto hra nie je moc jednoduchá, ale s trochou cviku sa dá často vyriešiť, hlavne ak používate vrátenie ťahu späť, aby ste opravili svoje rozhodnutia a rozhodnutia, keď &kpat; umiestni karty na základňu.

### Jednoduchý Simon

Jednoduchý Simon sa hrá s jedným balíkom karieet. Cieľom hry je umiestniť všetky karty ako skutočné rodiny na základne.

Na hracích kôpkach musíte vytvárať postupnosti. Normálne sa nemusíte starať o farbu, ale postupnosti je možné presúvať iba ak sú to skutočné postupnosti (napr. môžete presunúť károvú šestku iba ak na nej je kárová päťka a nie ak je na nej piková päťka).

Karty je možné presúvať iba na základne ak je v hracej kôpke celá rodina 13 kariet.

#### Rada

Mali by ste sa pokúsiť čo najskôr presunúť karty do správnych kôpok, aby ste získali voľné kôpky pre dočasné presuny.

Ak máte dosť voľného miesta, vytvorte rodiny nezávisle na farbe. Ak sa to podarí, utrieďte rodiny podľa farby, aby ste ich mohli presunúť na základne.

### Yukon

Yukon sa hrá s jedným balíkom kariet. Cieľom hry je umiestniť všetky karty ako skutočné rodiny v rastúcom poradí na základne.

Postupnosti na hracích kôpkach musia byť klesajúce a musia striedať červerné a čierne karty. Môžete presunúť ľubovoľnú obrátenú kartu bez ohľadu na to, koľko kariet na nej leží. Takže môžete dať srdcovú päťku na pikovú šestku, ak je na vrchu kôpky.

Na voľné miesto môžete dať kráľa ľubovoľnej farby (znovu bez ohľadu na to, koľko kariet na ňom leží).

### Dedkove hodiny

Dedkove hodiny je jednoduchá hra a po pár pokusoch by ste mali dokázať vyriešiť väčšinu hier. Hrá sa s jedným balíkom a cieľom je umiestniť rastúce skutočné rodiny na základne.

Základna je vpravo a obsahuje 12 kôpok, ktoré sú v tvare hodín. Eso je jedna hodina, dolník 11 a kráľovná 12 hodín.

Vedľa hodín je 8 hracích kôpik a každá obsahuje 5 kariet. Na hracích kôpkach môžete vytvoriť klesajúce postupnosti bez ohľadu na farbu. Presúvať môžete naraz iba jedinú kartu.

Automatické presúvanie na základňu je v tejto hre vypnuté.

### Králi

Hra Králi sa hrá s dvoma balíkmi kariet. Rozdajú sa tak, aby na každej hracej kôpke boli kráľ. Karty medzi dvoma kráľmi sú uložené na nich (prvé karty samozrejme na prvého kráľa). Tak vzniknú kôpky, ktoré sa môžu výrazne líšiť.

Cieľom hry je umiestniť všetky karty do skutočných rastúcich rodín na základňu (vpravo od hracích kôpok).

Postupnosti na hracích kôpkach musia byť klesajúce a musia striedať červerné a čierne karty. Niekoľko kariet je možné presunúť naraz ak sú súčasťou striedavej postupnosti.

Do ôsmich voľných miestach v hornej časti je možné dočasne umiestniť jedinú kartu. Na voľnú kôpku môžete umiestniť ľubovoľnú kartu alebo postupnosť.

## Autori a licencia

&kpat; Copyright 1995-2000 Paul Olav Tvete

&kpat; Copyright 2001 Stephan Kulow coolo@kde.org

Riešiteľ pre Solver vytvoril Shlomi Fish shlomif@vipe.technion.ac.il

Documentation Copyright 2000 Paul Olav Tvete

Pre KDE 2.0 aktualizoval Michael McBride mpmcbride7@yahoo.com

Dokumentáciu pre &kpat; 2.0 (KDE 2.1) prepísal Maren Pakura maren@kde.org

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underX11License;