# Manuál pre &noatun;

## Úvod

&noatun; je plnohodnotný prehrávač médií pre &kde; založený na moduloch.

### Funkcie

&noatun; je prepracované rozhranie k &arts; — Analog Real-Time Synthesizer. Ak chcete pridať ďalšie objekty pre prehrávanie, navštívte http://noatun.kde.org/plugins.phtml alebo http://mpeglib.sf.net. &arts; štandardne podporuje MP3 a MPEG-1. Vorbis je tiež podporovaný v prípade, že ste mali nainštalované jeho knižnice počas prekladu &kde;.

## Použitie &noatun;

&noatun; štandardne spúšťa grafické rozhranie Excelent. Tento modul bol vybraný preto, lebo sa najviac podobá ostatným aplikáciám &kde;.

&noatun; je unikátny v tom, že žiadne dve inštalácie nie sú rovnaké a neexistuje ani štandardné rozhranie, aj keď jedno je preddefinované. Môžete si namiešať svoj vlastný koktejl modulov a prispôsobiť si &noatun; tak, aby to bol váš ideálny prehrávač!

### Formát titulku

Okno nastavenia &noatun; obsahuje textové pole Formát titulku. Sem môžete zadať reťazec formátu pre titulok.

- Text sa zobrazí normálne, ak nie je uzavretý v `$( )`.

- Text v `$( )` prečíta vlastnosť &noatun; pre danú položku a nahradí ňou text.

- Ak sú v `$( )` úvodzovky, text v úvodzovkách sa zobrazí tiež normálne, ale iba v prípade, že vlastnosť daného mena existuje.

- Úvodzovky môžu byť buď na začiatku `$( )`, na jeho konci alebo na začiatku aj na konci.

Napríklad `$(bitrate)` sa nahradí vzorkovacou frekvenciou súboru, ktorú zistil modul Metatag. Ak ale do poľa vložíte úvodzovky, text v úvodzovkách sa normálne zobrazí: `$(bitrate"kbps")` zobrazí vzorkovaciu frekvenciu súboru a za ňou `"kbps"`. Nič sa ale nezobrazí v prípade, že vlastnosť vzorkovacej frekvencie nie je definovaná.

## Používanie modulov &noatun;

Môžete si vybrať rôzne moduly pomocou menu Nastavenia, v položke Nastaviť &noatun;.... V časti Moduly si môžete vybrať zo zoznamu. Potom zaškrtávacím poľom vedľa modulu môžete modul aktivovať. &noatun; vyžaduje aspoň jeden modul pre používateľské rozhranie a práve jeden modul pre Playlist.

### Milk Chocolate

Milk Chocolate je malé jednoduché grafické rozhranie. Tlačidlá sa chovajú ako na prehrávači CD a tlačidlo Vysunúť zobrazí playlist. Tlačidlo List s krížikom odstráni aktuálnu položku playlistu, ale neodstráni samotný súbor z distku. Tlačidlo šipka nastaví režim opakovania. Menu sa zobrazí po kliknutí pravým tlačidlom myši niekde v okne.

### Young Hickory

Young hickory je modul pre systémovú lištu &kde;, čo je oblasť v paneli obvykle vedľa hodín.

Kliknutím pravým tlačidlom myši na ikone zobrazíte malé menu a kliknutím ľavým tlačidlom prepnete zobrazenie vašeho rozhrania &noatun;. Uvedomte si, že napríklad playlist sa nepovažuje za používateľské rozhranie.

### Export Playlistu do HTML

Tento modul uloží váš playlist do peknej tabuľky HTML. V nastavení tohto modulu si môžete vybrať farby, obrázok pozadia a povoliť zmenu farieb ak je kurzor nad odkazom.

Po nastavení možností otvorte pomocou Akcie Exportovať playlist... dialóg, kde si vyberiete súbor, do ktorého sa má výstup uložiť.

### Témy K-Jöfol

Načítanie tém &noatun; K-Jöfol je reimplementácia programu pre &Windows;, ktorý sa volal rovnako.

Implementácia v &noatun; má, bohužiaľ, niekoľko obmedzení. Napríklad, témy musia byť na disku rozbalené, aby sa dali načítať.

Ak chcete tému nainštalovať (vo formáte &Windows; ZIP), môžete použiť inštalátor, ktorý je v dialógu nastavenia &noatun;.

Pretože niektoré témy nie sú správne zabalené a inštalátor nedokáže všetko uhádnuť, môžete vyskúšať tieto príkazy, ak inštalácia témy zlyhá:

    % cd $KDEHOME/share/apps/noatun
    % mkdir kjskins (ak je treba)
    % cd kjskins
    % mkdir nova_tema ; cd nova_tema
    % unzip /cesta/k/nova_tema.zip

Môžete si aj vytvoriť svoje vlastné témy podľa návodu na http://www.angelfire.com/mo/nequiem/tutorial.html.

### Split Playlist

Split Playlist má jednoduchý klasický vzhľad. Dvojitým kliknutím na položku ju prehráte (rovnako, ako keď ju označíte a stlačíte Enter). Môžete aj ťahať myšou súbory a &URL;.

Od verzie &kde; 3.0 ukladá Split Playlist (SPL) dáta vo formáte &XML;, ale nebude automaticky načítať zoznam m3u, ak súbor &XML; neexistuje. To znamená, že môžete zapísať súbor m3u, odstrániť &XML; a tak automaticky vygenerovať playlisty.

Meno Split Playlist je trochu mätúce, pretože zoznam v skutočnosti nie je rozdelený. Meno je výsledkom pôvodného návrhu (v prvých dňoch &noatun;), keď bol naozaj rozdelený.

### Témy Winamp

Ak používate tému pre Winamp, mali by ste to poznať. Kliknutím na časovač prepnete medzi zobrazením času do konca a času od začiatku. Výberom oblasti v Scope sa zapne alebo vypne scope. Môžete aj dvojito kliknúť na titulok a tak okno zabaliť. Kliknutím pravým tlačidlom (alebo kliknutím na ľavú hornú ikonu) sa zobrazí štandardný panel &noatun;.

Nové témy môžete nainštalovať do `$KDEHOME/share/apps/noatun/skins/winamp` tak, že pre ne vytvoríte priečinok a rozbalíte do tohto priečinku. Témy Winamp s príponou `.wsz` sa dajú používať ako normálne súbory zip. Možno ich budete musieť najprv premenovať, aby ste ich mohli rozbaliť.

### Metatag

Metatag je modul, ktorý načítava informácie o súbore pomocou systému KFile, rovnakým spôsobom, ako &konqueror; zobrazuje svoje rady pri ukázaní kurzorom myši na súbor. Okrem načítania informácie podporuje aj úpravu pomocou menu Akcie Úprava tagu. Umožňuje zmeniť tagy ID3 a OggVorbis. Dokáže aj zistiť vzorkovaciu frekvenciu súboru.

### Keyz

Carsten Pfeiffer sa rozhodol porušiť tradíciu &noatun; nazývania modulov čo najmenej súvisiacim menom, čo dokazujú Milk-Chocolate, Young Hickory, a veľa iných. Čo má za zmysel zmeniť S na Z? To vyzerá, ako keby sa niekto snažil používať americkú angličtinu!

Ale to, že je meno také neoriginálne neznamená, že je nezaujímavý aj modul. A skutočne, umožňuje priradiť klávesy niektorým akciám &noatun;. Ich krása je v tom, že funguje vždy, nielen v &noatun;. Takže môžete konečne využiť tie multimediálne klávesnice.

### Infračervené ovládanie

Ak máte diaľkové ovládanie pre váš počítač (ako tie pre televízne karty s prijímačmi Brooktree), a váš ovládač podporuje LIRC, malo by to fungovať. Podobne ako Keyz, ani toto meno nie je moc zaujímavé, ale modul umožňuje priradiť akcie tlačidlám na ovládači.

Ak chcete nastaviť akciu, načítajte modul, prejdite v okne nastavenia &noatun; do časti Diaľkové ovládanie. Vyberte si kláves zo zoznamu a potom si vyberte akciu, ktorá sa má vykonať. Ak chcete, aby sa akcia opakovala, napríklad pre nastavenie hlasitosti, zapnite príslušnú voľbu a vyberte si čas opakovania.

Ak máte kartu TV, obvyklým trikom je priradiť tlačidlo Mute pauze, takže môžete stíšiť svoj prehrávač TV a zároveň nechať &noatun; pokračovať v prehrávaní a naopak. To sa hodí hlavne pri reklamách.

## Otázky, odpovede a tipy

## Často kladené otázky

Hudba počas presunu okien preskakuje.

Môžete donútiť, aby &arts; využíval viac vyrovnávacej pamäte:

- Spustite &kcontrol;

- Presuňte sa do skupiny Zvuk

- Presuňte sa do časti Zvukový server

- Zvýšenie času odozvy o —384ms je na väčšine počítačov dostatočné.

Môžete prípadne spustiť zvukový server s realtimovou prioritou, ak vám nastavenie času odozvy nepomôže. Ale dávajte si pozor, pretože to môže zablokovať váš systém.

Nemôžem odstrániť playlist alebo používateľské rozhranie zo zoznamu modulov.

Pretože &noatun; vyžaduje aspoň jedno používateľské rozhranie a presne jeden playlist, musíte pred pridaním nového modulu rozhrania odstrániť staré. Pridanie nového playlistu automaticky staré odstráni.

Kde môžem získať ďalšie moduly?

Ostatní vývojári môžu svoje moduly posielať na webovú stránku &noatun;, kde si ich vy - používatelia - môžete stiahnuť.

Ako vytvorím modul pre &noatun;?

Dokumentácia, prehľad API a príklady zdrojového kódu sú dostupné na webovej stránke &noatun;. Samozrejme je zdrojový kód &noatun; a všetkých štandardných modulov voľne k dispozícii.

## Licencie a autori

Program copyright 2000-2002 Charles Samuels charles@kde.org

Copyright dokumentácie 2002 Charles Samuels charles@kde.org

&noatun; pre vás vytvorili:

- Charles Samuels charles@kde.org

- Neil Stevens multivac@fcmail.com

- Stefan Westerfeld stefan@space.twc.de

- Martin Vogt mvogt@rhrk.uni-kl.de

- Malte Starostik malte.starostik@t-online.de

- Nikolas Zimmermann wildfox@kde.org

- Stefan Schimanski 1Stein@gmx.de

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underBSDLicense;

## Inštalácia

### Ako získať &noatun;

&install.intro.documentation;

### Požiadavky

&noatun; vyžaduje minimálne Pentium 200 so systémom &Linux;, PowerPC so systémom &Linux; 2.4.1 alebo novším a niektoré ďalšie platformy. Ďalšia podpora sa objaví v nasledujúcich verziách.

Ak má byť platforma podporovaná, musí podporovať knižnicu pthreads a zvukový systém OSS, aj keď pod systémom &Linux; je podporovaná aj architektúra ALSA.

### Preklad a inštalácia

&install.compile.documentation;

Ak narazíte na nejaký problém, oznámte ho autorovi na adresu charles@kde.org.

Ak máte túto dokumentáciu, asi ste už &noatun; preložili.

## Významový slovník

Milk Chocolate

Milk Chocolate je jednoduchý minimalistický modul pre používateľské rozhranie

&arts;

&arts; je Analog Real-time Synthesizer. Výkonné jadro používané v &noatun;.

K-Jöfol

Tento modul načítava témy pôvodne používané v prehrávači pod &Windows;, ktorý sa takto volal.

Keyz

Keyz umožňuje priradiť klávesové skratky akciám v &noatun;

Young Hickory

Young Hickory je modul pre systémovú lištu.

Noatun

Kaiman je modul, ktorý načítava témy pre prehrávač GQMPEG. Kaiman je predchodca &noatun; a bol distribuovaný v &kde; 2.0. Keď sa v &kde; 2.1 objavil &noatun;, nahrávanie tém z Kaimana sa stalo modulom v &noatun;.

&documentation.index;