# Manuál pre &kspaceduel;

## Úvod

&kspaceduel; je vesmírna akčná hra pre dvoch hráčov.

Každý hráč ovláda lod, ktorá lieta okolo slnka a snaží sa zasiahnuť lod protivníka. &kspaceduel; môžete hrať proti inému hráčovi, proti počítaču alebo môže počítač ovládať obe lode a hrať sám proti sebe.

## Hra

Myšlienka hry je jednoduchá (ale príťažlivá). Snažíte sa zničiť vášho súpera skôr, kým on zničí vás.

Dávajte si pozor, aby ste nezasiahli slnko.

### Pravidlá hry

#### Pohyb lodí

Každý hráč ovláda jednu lod.

Lode je možné otáčať, zrýchľovať, strieľať z nich a umiestňovať míny.

#### Energia

Každá lod má určitú energiu (hodnotu nájdete v nastavení hry).

Lode potrebujú energiu pre rotáciu, zrýchlenie, strieľanie a pokladanie mín. Energiu získavajú zo solárnych panelov. Množstvo energie závisí na vzdialenosti a otočení k slnku. Viac energie sa získa ak je loď blízko slnka a menej, ak je ďalej. Plné množstvo energie získava ak slnko svieti priamo na panely, inak menej alebo žiadnu.

Ak lod nemá energiu, nemôžete ju ovládať ani strieľať.

#### Body

Kolízie s vlastnými alebo cudzími strelami znižujú počet možných ďalších zásahov. Ak sa dve lode zrazia, slabšia loď sa zničí a sila druhej lode sa zníži o silu slabšej lode plus množstvo (poškodenie pri zrážke). Loď je zničená, ak narazí do slnka.

#### Strely a míny

Strely lietajú okolo slnka podobne ako lode.

Míny majú množstvo energie, aby zostali stáť na rovnakom mieste. Keď sa energia vyčerpá, mína spadne do slnka. Míny blízko slnka potrebujú viac energie než míny ďalej od slnka.

Míny je možné zničiť strelami.

Loď má štandardne 5 striel a 3 míny.

#### Vylepšenia

Raz za čas sa objaví vylepšenie.

Existujú štyri typy vylepšení:

Míny

- Maximálny počet mín je pre hráča zvýšený.

Náboje

- Maximálny počet striel je pre hráča zvýšený.

Energia (žltý kruh)

- Hráč získa energiu.

Štíty (modrý kruh)

- Hráč získa štíty

#### Obrazovka &kspaceduel;

Hlavné okno &kspaceduel; Hlavné okno &kspaceduel;

V strednej časti okna &kspaceduel; je hracia plocha. Vľavo a vpravo sú štatistiky pre červeného a modrého hráča.

V hornej časti štatistiky je počet možných zásahov lode.

V strede je energia v batériách.

V dolnej časti je počet víťazstiev.

Nad hracou plochou je menu a panel nástrojov.

V dolnej časti hracej plochy je stavový riadok.

### Možnosti hry

&kspaceduel; má veľa možností, ako ho môžete upraviť, aby vás hra bavila viac.

Všetky voľby je možné zmeniť v menu Nastavenia.

Nastavenie je rozdelené na 5 častí:

- Klávesy hráčov

- Hra

- Handicap

- Grafika

- AI

#### Klávesy

&kspaceduel; má štandardné klávesy pre ovládanie hry Ich zoznam je v kapitole Štandardné klávesové skratky.

Klávesy je možné nastaviť pomocou:

Výberu Nastavenia Klávesy hráčov... z menu.

Zobrazí dialóg.

Nastaviť klávesy hráčov Nastaviť klávesy hráčov

Vidíte, že každý hráč (červený a modrý) majú 5 kláves pre otočenie doľava a doprava, zrýchlenie, streľbu a pokladanie mín.

Kláves zmeníte tak, že kliknete na tlačidlo pre daného hráča. Potom stlačíte kombináciu, ktorou chcete túto funkciu ovládať.

Ak je kláves identifikovaný, nastaví sa v poli vľavo od tlačidla.

Ak ste spokojný s novými klávesmi, stlačte OK, aby sa zmeny použili.

Ak cchete obnoviť štandardné klávesy, stlačte Štandardné. Túto zmenu nastavíte natrvalo stlačením OK.

Ak chcete zmeny zahodiť a vrátiť sa k predtým nastaveným klávesom, jednoducho stlačte Zrušiť.

#### Nastavenie hry

Všetky nastavenia &kspaceduel; je možné nastaviť.

Ak chcete zmeniť nastavenie hry, vyberte Nastavenia Hra....

Zobrazí sa dialóg so šiestimi záložkami v hornej časti.

Nastavenia sú zhrnuté v rôznych konfiguráciách. Môžete si niektorú preddefinovanú vybrať.

Ak vyberiete Užívateľský, všetky nastavenia si môžete definovať podľa seba.

Ak ste nevybrali Užívateľský, nebudete môcť robiť žiadne zmeny nastavenia.

Ak ste našli zaujímavú konfiguráciu, pošlite ju autorovi hry. V budúcej verzii by sa mohla objaviť (pošlite časť [Game] súboru `~/.kde/share/config/kspaceduelrc`).

Ak ste dokončili zmenu nastavenia, kliknite na OK, aby sa zmeny použili.

Ak chcete obnoviť štandardné nastavenie, jednoducho stlačte Štandardné. Zmeny uložíte znovu pomocou OK.

Ak chcete zahodiť zmeny, ktoré ste urobili a radšej použiť predchádzajúce nastavenie, jednoducho stlačte Zrušiť.

Nastavenia sú:

##### Všeobecné

Rýchlosť hry

- Ovláda rýchlosť celej hry.

##### Náboje

Rýchlosť streľby

- Rýchlosť striel

Množstvo energie

- Množstvo energie pre jeden výstrel.

Max počet

- Maximálny počet striel, ktoré môžu v jednom okamžiku byť zobrazené.

Poškodenie

- Počet bodov lode, ktoré sa odčítajú pri zásahu strelou.

Čas žitia

- Maximálny čas života strely.

Obnovovací čas

- Čas, kým loď nabije ďalšiu strelu.

##### Míny

Naplnenie mín

- Množstvo paliva míny.

Množstvo energie

- Množstvo energie nutnej pre položenie míny.

Aktivačný čas

- Čas, počas ktorého je mína neaktívna.

Poškodenie

- Počet bodov lode, ktoré sa odčítajú pri zásahu mínou.

Max počet

- Maximálny počet mín, ktoré môže hráč mať.

Obnovovací čas

- Čas, kým loď nabije ďalšiu mínu.

##### Loď

Zrýchlenie

- Zrýchlenie lodí

Množstvo energie

- Energia potrebná pre zrýchlenie lode.

Rýchlosť rotácie

- Rýchlosť, ktorou lod rotuje.

Množstvo energie

- Energia potrebná pre rotáciu lode.

Nárazové poškodenie

- Počet bodov lode, ktoré sa odčítajú pri zrážke lodí.

##### Slnko

Slnečná energia

- Sila slnka. Vyššia hodnota spôsobí rýchlejšie nabitie energie lode.

Gravitácia

- Sila gravitačného poľa slnka.

##### Štart

Pozícia X a Pozícia Y

- Pozícia lodí na začiatku nového kola. Lode začínajú na opačných stranách slnka.

Rýchlosť X a Rýchlosť Y

- Rýchlosť na začiatku nového kola.

##### Vylepšenia

Čas objavenia

- Maximálny čas medzi objavením dvoch vylepšení.

Čas žitia

- Maximálna doba života vylepšenia.

Množstvo energie

- Množstvo energie, ktoré hráč môže získať z vylepšenia energie.

Množstvo štítov

- Počet bodov lode, ktoré hráč môže získať z vylepšenia štítov.

#### Handicap

Môžete zadať počet bodov zásahov pre každého hráča na začiatku nového kola pomocou Nastavenia Handicap....

#### Grafika

Čas obnovovania

- Čas medzi aktualizáciou obrazovky v milisekundách. Všetky ostatné nastavenia sú od rýchlosti aktualizácie nezávislé.

### AI

Každú loď môže ovládať počítač. Môžete určiť obtiažnosť pre každú z nich.

Umelá inteligencia (AI ) je optimalizovaná pre štandardné nastavenie, ale dokáže zvládnuť aj iné konfigurácie. Len si to skúste...

Nastavenie AI pre oboch hráčov je dostupné z menu Nastavenia AI....

Zobrazí dialóg.

Dialóg nastavenia AI Dialóg nastavenia AI

Pre každého hráča môžete zapnúť Hráč je počítač, aby počítač ovládal túto loď.

Pod touto voľbou je rozbaľovací zoznam s niekoľkými úrovňami inteligencie. Vyberte si úroveň, ktorá vám vyhovuje.

Ak ste spokojný, stlačte OK. Všetky zmeny zahodíte stlačením Zrušiť.

## Príkazy/Klávesové skratky

Nasledujúce kapitoly v krátkosti popisujú jednotlivé možnosti z menu.

### Menu Hra

Menu Hra sa používa pre spustenie a pozastavenie hry.

&Ctrl;G Hra Nová hra

- Spustí novú hru &kspaceduel;

&Ctrl;N Hra Nové kolo

- Spustí nové kolo v aktuálnej úrovni.

&Ctrl;P Hra Pauza

- Pozastaví alebo znovu spustí hru.

&Ctrl; Q Hra Koniec

- Ukončí &kspaceduel;

### Menu Nastavenia

Nastavenie Zobraziť panel nástrojov

- Ak je toto zapnuté, panel nástrojov je zobrazený, inak je skrytý.

Nastavenia Zobraziť stavový riadok

- Ak je toto zapnuté, stavový riadok (v dolnej časti okna, zobrazuje textové informácie) je zobrazený, inak je skrytý.

Nastavenie Uložiť nastavenie

- Uloží aktuálne nastavenie do konfiguračného súboru. Tieto nastavenia sa pri budúcom spustení &kspaceduel; znovu načítajú.

Nastavenia Nastaviť klávesy...

- Umožňuje nastaviť klávesy pre &kspaceduel;.

  Dajte si pozor, aby ste si túto voľbu nepomýlili s nastavením kláves pre ovládanie lodí (otáčanie, strely atď). Táto voľba umožňuje zmeniť klávesové skratky pre Pozastaviť hru, Nová hra atď.

Nastavenie Klávesy hráča...

- Umožňuje nastaviť klávesy používané počas hry.

  Detailný návod nájdete v kapitole nazvanej Klávesy.

Nastavenia Hra...

- Umožňuje nastaviť možnosti hry.

  Detaily nájdete v kapitole nazvanej Nastavenie hry.

Nastavenie Handicap...

- Umožňuje nastaviť handicap hráča, aby bola hra náročnejšia (alebo ľahšia).

  Detaily nájdete v kapitole nazvanej Handicap.

Nastavenia Grafika...

- Umožňuje zmeniť rýchlosť obnovovania grafiky.

  Detaily nájdete v kapitole Grafika.

Nastavenia Umelá inteligencia...

- Umožňuje zmeniť spôsob hry počítača.

  Detailné inštrukcie nájdete v kapitole Umelá inteligencia.

### Menu Pomocník

&help.menu.documentation;

### Štandardné klávesové skratky

Nasledujúca tabuľka obsahuje štandardné klávesy.

Klávesové skratky menu

Kombinácia | Akcia
&Ctrl;Q | Ukončí &kspaceduel;
&Ctrl;G | Nová hra
&Ctrl;N | Nové kolo
&Ctrl;P | Pozastaví hru
F1 | Pomocník - obsah
&Shift;F1 | Čo je to
Medzera | Spustí hru

Klávesové skratky je možné zmeniť výberom Nastavenia Nastaviť klávesy....

Hranie

Akcia | Červený hráč | Modrý hráč
Otočiť doľava | S | Šipka vľavo
Otočiť doprava | F | Šipka vpravo
Pridať | E | Šipka hore
Strieľať | E | Šipka dolu
Míny | A | Insert

Tieto klávesy zmeníte podľa popisu v kapitole Klávesy hráčov....

## Autori a licencia

&kspaceduel;

Program copyright 1999-2000 Andreas Zehender az@azweb.de

Documentation copyright 2000 Andreas Zehender az@azweb.de

Aktualizácia dokumentácie pre &kde; 2.0 Mike McBride mpmcbride7@yahoo.com

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

### Ako získať &kspaceduel;

&install.intro.documentation;

### Preklad a inštalácia

&install.compile.documentation;