# Manuál pre &kuser;

## Začíname

Toto je krátky úvod do &kuser;. Detailnejšie informácie nájdete v kapitole Použitie.

V skutočnosti nemusíte urobiť pre používanie &kuser; nič okrem jeho nastavenia.

Ak ste urobili zmeny, ktoré ste chceli, musíte ich Uložiť, aby sa prejavili. Použite panel nástrojov alebo menu Súbor.

## Použitie

### Hlavné okno

&kuser; je veľmi jednoduchá aplikácia. V hlavnom okne sú dve karty: zoznam používateľov a zoznam skupín. Ak chcete upraviť používateľa alebo skupinu, vyberte ho v zozname a dvojito naň kliknite. Zobrazí sa dialóg s jeho vlastnosťami.

Hlavné okno &kuser; Hlavné okno &kuser;

### Dialóg vlastností používateľa

Dialóg vlastností používateľa má niekoľko kariet.

Ich počet závisí na type ukladania týchto informácií a či sa používajú kvóty. Ak máte zapnuté heslá shadow, objavia sa ďalšie karty. Podobne ak používate `/etc/master.passwd` v BSD Unixoch.

#### Záložka Informácie o používateľovi

V karte Informácie o používateľovi môžete zmeniť:

- ID používateľa

- Celé meno

- Prihlasovací shell (zoznam dostupných shellov je načítaný zo súboru `/etc/shells`)

- Domovský priečinok

- Dve umiestnenia kancelárie

- Adresa

- Heslo

#### Karta Správa hesiel

Karta Správa hesiel sa zobrazí ak máte heslá shadow alebo podobný systém ako je `/etc/master.passwd` v Unixoch typu BSD.

V karte Rozšírené informácie môžete zmeniť parametre pre rozšírené ovládanie účtu:

- Minimálny počet dní medzi zmenami hesla

- Počet dní, po ktorých prestane heslo platiť v prípade, že nebolo zmenené

- Počet dní pre varovanie pred vypršaním platnosti hesla

- Či a kedy sa má účet zakázať v prípade, že platnosť hesla vyprší

- Nastavenie dátumu, kedy platnosť účtu vyprší

- Trieda (na systémoch BSD)

Dátum poslednej zmeny hesla je zobrazený v hornej časti dialógu.

#### Karta Kvóta

Kartu Kvóta uvidíte iba ak máte pripojený aspoň jeden systém súborov so zapnutými kvótami a existujúci súbor kvót. V tejto karte môžete zmeniť všetky parametre týkajúce sa kvót:

- Mäkká kvóta súborov

- Tvrdá kvóta súborov

- Časový limit pre súbory (doba milosti)

- Mäkká kvóda pre iNode

- Tvrdá kvóda pre iNode

- Časový limit pre iNode (doba milosti)

Všetky tieto parametre je možné zmeniť pre každý systém súborov, ktorý má zapnuté používateľské kvóty. Systém súborov môžete zmeniť v zozname Systém súborov s kvótami.

#### Záložka Skupiny

Karta Skupiny obsahuje všetky informácie o skupinách, ktorých je používateľ členom. Primárna skupina je nastavená v Primárna skupina. Do ďalších skupín používateľa umiestnite ich zaškrtnutím v zozname.

### Vlastnosti skupiny

Dialóg Vlastnosti skupiny obsahuje zoznam všetkých používateľov. Zaškrtnite tých, ktorý majú vo vybranej skupine byť.

### Pridanie, úprava a odstránenie používateľov a skupín

Používateľa alebo skupinu do systému pridáte výberom Pridať z menu Používateľ alebo Skupina, alebo stlačte odpovedajúce tlačidlo v paneli nástrojov. Rovnako môžete upraviť alebo odstrániť označeného používateľa alebo skupinu.

## Prispôsobenie &kuser;

### Upraviť štandardné hodnoty pri vytváraní používateľa

Pre zmenu štandardného nastavenia pre nového používateľa použite dialóg pre Upraviť štandardné, ktorý je dostupný z menu Nastavenia Nastaviť &kuser;. Tu môžete zmeniť štandardné nastavenie, ktoré sa použije pri vytváraní nového používateľa: Shell a domovský priečinok (alebo disk pre domovské priečinky). Môžete si vybrať, či sa má pri vytváraní vytvoriť aj domovský priečinok a či sa majú skopírovať súbory kostry (súbory so štandardným nastavením) do domovského priečinku. Môžete aj zapnúť Osobná skupina používateľa, čím sa pre každého nového používateľa vytvorí jeho osobná skupina, ktorá sa pri jeho odstránení zase odstráni.new user, and removes the personal group when the user is removed.

Súbory kostry pre nových používateľov je možné zadať v karte Zdroje.

## Autori a licencia

&kuser;

Program copyright 1997-2000 Denis Pershin dyp@inetlab.com

Copyright dokumentácie 1997-2000 Denis Pershin dyp@inetlab.com

Copyright dokumentácie 2000 Matt Johnston mattj@flashmail.com

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;
&documentation.index;