# Manuál pre &kpackage;

## Úvod

&kpackage; rozhrania pre správcov balíkov RPM, Debian, Slackware a BSD. Trochu sa podobá programu GLINT. &kpackage; je súčasťou projektu &kde; a preto je integrovaný so správcom súborov &kde;

## Základy obrazovky

&kpackage; má dva panely. Ľavý zobrazuje strom nainštalovaných a dostupných balíkov, pravý zobrazuje informácie o balíkoch.

### Ťahaj a pusť

&kpackage; využíva protokol &kde; pre ťahanie myšou. To znamená, že ak pustíte balík do &kpackage;, otvorí sa. Pustenie súboru do dialógu Nájsť súbor nájde balík, ktorý tento súbor obsahuje.

### Panel stromu balíkov

Po normálnom spustení &kpackage; (čiže ak nie je spustený pomocou pustenia súboru alebo zadaním argumentov), zobrazí dva panely. Ten vľavo obsahuje strom balíkov nainštalovaných a prípadne nových a aktuliazovaných.

Karty v paneli slúžia na zobrazenie nainštalovaných, aktualizovaných, dostupných alebo všetkých balíkov.

Strom balíkov zobrazuje meno balíka, jeho veľkosť, verziu a (v prípade, že sú dostupné aktualizované verzie) verzia už nainštalovaného balíka.

Výber balíka zo stromu zobrazí informáciu v pravom paneli a umožní vám:

- Zobrazenie stavu balíka

- Zobrazenie súborov v nainštalovanom balíku, výberom súboru zo zoznamu ho otvoríte pomocou správcu súborov

- Overenie súborov v balíku, súbory, ktoré neexistujú budú označené krížikom.

- Odinštalovanie nainštalovaného balíka

- Nainštalovanie dostupného balíka

Jediný balík vyberiete kliknutím na jeho meno. Ak kliknete na bodku v stĺpci Značka, balík označíte a opätovným kliknutím značku zase odstránite. Ak kliknete &Shift;ľavým tlačidlom, môžete vybrať niekoľko balíkov naraz.

### Integrácia dostupných balíkov v strome

To, kde sa majú hľadať dostupné balíky, sa nastavuje v menu Umiestnenie pre každý typ balíkov v menu Nastavenia.

Pre balíky RPM &kpackage; dokáže prečítať priečinok obsahujúci balíky a pridať ich do stromu buď ako nové alebo ako aktualizované balíky. Je možné prezrieť alebo nainštalovať tieto balíky priamo zo stromu. Štandardne sa informácia o balíku získava z mena súboru, takže musíte použiť tlačidlo Preskúmať aby sa zobrazila úplná informácia. Je možné toto zapnúť ako štandardnú akciu pre lokálne balíky, ale je to pomalšie.

Balíky Debian sa ovládajú pomocou `dpkg`, ktorý umožňuje tri spôsoby prístupu k dostupným balíkom. Je možné ich nastaviť v rôznych typoch umiestnenia pre tento typ balíkov.

- Zadaním umiestnenia stromu balíkov Debian a výberom distribúcie a architektúry, &kpackage; bude hľadať na štandardných miestach súbory Packages popisujúce dostupné balíky. Takto zistené balíky pridá do stromu a je možné ich preskúmať a nainštalovať.

- Zadaním umiestnenia distribúcie Debian a súborov Packages pre jednotlivé časti distribúcie. Ak sa používa program `dselect`, môžete použiť súbor `/var/lib/dpkg/available` ako súbor Packages, ktorý popisuje distribúciu pre `dselect`.

- Priečinky balíkov je možné používať rovnako ako pre balíky RPM.

Pre balíky Debian, pre ktoré sa používa APT, sa umiestnenie nenainštalovaných balíkov nastavuje v súbore `/etc/apt/sources.list` a menu Umiestnenie môžete použiť pre priečinky obsahujúce balíky Debian. Budú stiahnuté a uložené do vyrovnávacej pamäti pomocou apt a nie priamo v &kpackage;

Pre balíky Slackware existuje iba málo informácií uložených priamo v balíkoch, ale je možné použiť súbor `PACKAGE.TXT` ako zdroj týchto informácií. Súbor `PACKAGES.TXT` je ekvivalentný súboru Packages z Debianu. Distribúcie Slackware používajú štruktúru stromu priečinkov obsahujúcich balíky `.tgz` a súbor `PACKAGES.TXT`, ktorý tieto balíky popisuje.

Podobne ako pre distribúcie Debian, aj distribúciu Slackware je možné integrovať do stromu balíkov. Bohužiaľ balíky Slackware neobsahujú informáciu o verzii, takže nie je možné zistiť, či sú k dispozícii balíky novšie než tie nainštalované.

Pre balíky BSD &kpackage; rozpozná priečinok distribúcie, ktorý obsahuje súbor `INDEX` (ktorý popisuje všetky balíky) a obsahuje priečinok `All` (so všetkými súbormi balíkov).

Pre vzdialené priečinky a balíky (získavané pomocou &FTP;) &kpackage; bude používať vyrovnávaciu pamäť v `~/.kpackage` balíky a v `~/.kpackage/dir` priečinky.

Pre spracovanie vzdialených (&FTP;) priečinkov je možné, že budete musieť nastaviť FTP proxy v nastavení prehliadania.

### Panel informácií o balíku

Pravý panel obsahuje štyri karty pre dva rôzny typy informácií o vybraných balíkoch

- Vlastnosti zobrazuje informácie o vybranom balíku. Informácie o závislostiach sú odkazy na iné balíky, nainštalované balíky používajú štandardné písmo, odinštalované kurzívu.

- Zoznam súborov ukazuje súbory balíku a pre inštalované balíky aj ich stav.

### Administrátorské práva

&kpackage; vyžaduje prístup ako `root` pre inštaláciu/odinštalovanie balíkov. To je možné spustením &kpackage; ako `root`, napríklad pomocou &kdesu;.

Alebo môžete &kpackage; spustiť ako normálny používateľ a pri pokuse o inštaláciu alebo odinštalovanie balíka sa prihlásite ako root v pseudotermináli. Použije sa `su` alebo `ssh` a prípadne sa zobrazí okno, kam zadáte heslo pre používateľa `root`. Aby to fungovalo, musí mať root nastavenú výzvu tak, aby končila na `#`.

Tento spôsob ale nefunguje pre balíky RPM, pretože s nimi &kpackage; pracuje priamo.

### Inštalácia balíkov

Balík môžete nainštalovať takto

- nájdite balík, ktorý chcete nainštalovať, v okne &konqueror; a myšou ho pretiahnite na bežiaci &kpackage;

- kliknite na súbor balíka v okne &konqueror; a spustite novú kópiu &kpackage;

- použite položky Otvoriť v &kpackage;

- výberom dostupného balíka v strome balíkov

Pre vybraný balík použite tlačidlá v pravom paneli. Získať stiahne balik zo vzdialeného zdroja a zobrazí detailné informácie. Tlačidlo Inštalovať zobrazí okno pre inštaláciu.

Pre balíky so značkou môžete použiť tlačidlo v ľavom paneli Inštalovať označené, ktoré zobrazí inštalačné okno.

Inštalačné okno obsahuje zoznam balíkov, ktoré sa majú nainštalovať a umožňuje nastaviť voľby inštalácie. Panel vpravo je integrované terminálové okno, v ktorom sa spustia inštalačné programy, dokonca aj interaktívne.

Balíky RPM sa spracovávajú trochu odlišne, pretože sa inštalujú priamo pomocou &kpackage;. Panel vpravo sa používa iba pre chybové správy.

### Odinštalovanie balíkov

Označený balík môžete odinštalovať pomocou tlačidla Odinštalovať v pravom paneli. Zobrazí sa okno s voľbami pre odinštalovanie a ak v tomto okne stlačíte Odinštalovať, balík sa odinštaluje. Pravé okno bude obsahovať terminálové okno pre odinštalované programy.

Označené balíky je možné odinštalovať pomocou Odinštalovať označené v ľavom paneli.

## Menu

Toto je popis menu programu &kpackage;.

### Menu Súbor

Položky v menu Súbor sú:

&Ctrl;O Súbor Otvoriť

- Zobrazí dialóg pre výber lokálnych a &FTP; súborov

Súbor Otvoriť nedávne

- Zoznam naposledy otvorených balíkov

&Ctrl;F Súbor Nájsť balík

- Prehľadá zoznam nainštalovaných balíkov a nájde balík, ktorého meno obsahuje zadaný text

Súbor Nájsť súbor

- Vytvorí zoznam balíkov, ktoré obsahujú súbor so zadaným menom, označí riadok, ktorý zobrazí informáciu o tomto balíku. Funguje trochu inak pre RPM (kde musíte zadať presné meno súboru) a DEB (kde môžete zadať regulárny výraz).

F5 Súbor Obnoviť

- Znovu načítať dáta o balíku a vytvorí strom balíkov

&Ctrl;Q Súbor Koniec

- Ukončí &kpackage;

### Menu Balíky

Menu Balíky obsahuje tieto položky:

&Alt;Šipka doľava Balíky Dozadu

- Navigácia dozadu pomocou odkazov v položkách Vlastnosti v pravom paneli.

&Alt;Šipka doprava Balíky Dopredu

- Navigácia dorpedu pomocou odkazov v položkách Vlastnosti v pravom paneli.

Balíky Rozbaliť strom

- Rozbalí celý strom balíkov

Balíky Zbaliť strom

- Zabalí strom balíkov, takže je vidieť iba jeho štruktúra

Balíky Vyčistiť označené

- Zruší označenie všetkých balíkov

### Menu Vyrovnávacia pamäť

Menu Vyrovnávacia pamäť obsahuje:

Vyrovnávacia pamäť Vyčistiť vyrovnávaciu pamäť adresára balíkov

- Odstráni kópie vzdialených priečinkov balíkov a súborov Packages

Vyrovnávacia pamäť Vyčistiť vyrovnávaciu pamäť balíkov

- Odstráni kópie vzdialených súborov balíkov

### Menu Špeciálny

Menu Špeciálny obsahuje akcie pre jednotlivé typy balíkov:

Špeciálny APT: Debian

- Obnoviť

- Aktualizuje indexy `apt` pre sklady balíkov.

Aktualizovanie

- Aktualizuje inštaláciu Debian na najnovšie verzie všetkých balíkov.

Oprava

- `apt` je veľmi citlivý na závislosti, pokus o opravu problémov v závislostiach

### Menu Nastavenia

V menu Nastavenia sú tieto položky:

Nastavenie Zobraziť panel nástrojov

- Prepne zobrazenie panelu nástrojov

Nastavenie Uložiť nastavenie

- Okamžite uložiť nastavenie

Nastavenia Nastaviť klávesy

- Štandardný dialóg &kde; pre nastavenie klávesových skratiek

Nastavenia Nastaviť panel nástrojov

- Štandardný dialóg &kde; pre nastavenie panelov nástrojov

Nastavenia Nastaviť KPackage

- Typy

- Ktoré typy balíkov sa majú používať. Použitie DPKG a Debianu pomocou APT je uvedené samostatne, pretože nie je dobrý nápad používať ich naraz.

Vyrovnávacia pamäť priečinkov

- Či sa má obsah vzdialených priečinkov (&FTP;) a súborov Package ukladať do vyrovnávacej pamäti

Vyrovnávacia pamäť balíkov

- Či sa majú vzdialené súbory balíkov ukladať do vyrovnávacej pamäti

Rôzne

- Použiť SSH pre privilegované príkazy

- Pre privilegované príkazy použiť `ssh` a nie `su`.

Overiť zoznam súborov

- Ak je toto zapnuté, zoznam súborov v balíku sa kontroluje, či je naozaj nainštalovaný

Čítať informácie zo všetkých lokálnych súborov s balíkmi

- Ak je toto zapnuté, prečítajú sa súbory z (lokálneho) priečinku balíkov a nie ich mená, čo je pomalšie, ale poskytuje to viac informácií.

Nastavenia Umiestnenie dostupných balíkov

- Umiestnenie RPM

- Toto umožňuje zadať umiestnenie priečinkov balíkov (lokálne alebo &FTP;), kde každý riadok obsahuje &URL; alebo meno priečinku a ... umožňuje vybrať priečinok pomocou dialógu. Prepínač Použiť určuje, či sa má daný priečinok používať alebo nie. Voľba Podpriečinky určuje, či sa má hľadať aj v podpriečinkoch. Zobrazenie viacerých panelov je len kvôli zjednodušeniu.

Umiestnenie BSD

- Prvý panel určuje umiestnenie stromu portov v systéme súborov.

  Druhý panel umožňuje zadať umiestnenie priečinkov s balíkmi, čiže tých, ktoré obsahujú súbory `INDEX`.

Umiestnenie DEB

- Existujú tri rôzne typy panelov.

  - Prvé tri panely obsahujú umiestnenie stromu distribúcie Debian, rozbaľovací zoznam pre jej meno a architektúru.

  - Nasledujúce dva panely umožňujú zadať strom distribúcie Debian a umiestnenie súborov Packages v tomto strome.

  - Posledné tri panely určujú priečinky rovnako ako pre RPM.

Umiestnenie SLACK

- Pre balíky Slackware existujú tri typy panelov

  - Prvý panel je miesto súboru `PACKAGES.TXT`, ktorý obsahuje informáciu o nainštalovaných balíkoch

  - Nasledujúce štyri panely sa používajú pre zadanie distribúcií so stromom priečinkov obsahujúcich súbory `.tgz` a umiestnenie zodpovedajúceho súboru `PACKAGES.TXT`.

  - Dva posledné panely sú pre priečinky, ktoré nemajú zodpovedajúci súbor `PACKAGES.TXT`.

### Menu Pomocník

Položky v menu Pomocník sú:

&help.menu.documentation;

### Panel nástrojov

- Otvoriť

- Dozadu

- Dopredu

- Rozbaliť strom balíkov

- Zabaliť strom balíkov

- Nájsť balík

- Nájsť súbor

- Nahrať znovu

- Koniec

## Licencie a autori

&kpackage;

Program copyright 1999-2000 Damyan Pepper, Toivo Pedaste

Copyright dokumentácie 2000 Toivo Pedaste toivo@ucs.uwa.edu.au

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

### Ako získať &kpackage;

&install.intro.documentation;

Informáciu, ako získať a preložiť tento program nájdete na http://www.kde.org/install-source.html

Viac informácií o kompilácii nájdete na http://www.kde.org/compilationfaq.html

Existuje webová stránka http://www.general.uwa.edu.au/u/toivo/kpackage.

### Požiadavky

Pre inštaláciu &kpackage; potrebujete:

- &Qt; 3.x a &kde; 3.1

Pre výpis balíkov Debian nie sú nutné žiadne iné programy, ale pre inštaláciu alebo odinštalovanie balíkov potrebujete:

- správca balíkov `dpkg` alebo

- `apt-get` a `apt-cache`

Pre balíky BSD potrebujete programy pre správu balíkov:

- `pkg_info`

- `pkg_add`

- `pkg_delete`

Pre balíky Slackware potrebujete:

- installpkg

- removepkg

Pre prácu s balíkmy Redhat potrebujete:

- RPM a RPM-DEVEL: 3.0 alebo 4.0

- niektoré knižnice, ktoré vyžaduje preklad RPM. Sú to:

  - `libdb` - databázová knižnica Berkeley

  - `libz` a `libz-dev` - knižnica pre kompresiu

  - RPM vyžaduje funkciu gettext, ktorá je v `libc6` alebo v `libintl`

  - RPM 3.0 môže vyžadovať balík `popt`.

Aby &kpackage; správne pracoval s balíkmi RPM, musíte mať inicializovanú databázu RPM. Ak vám príkaz ``rpm` `-qa`` zobrazí chybu `unable to open....`, skúste použiť ``rpm` `--rebuilddb``.