# Správca súborov &konqueror;

## Priečinky, adresáre a cesty

V operačnom systéme &UNIX; a &Linux; sú priečinky usporiadané v stromovej štruktúre. Na vrchole je jeden priečinok. To znamená, že sa do každého priečinku dostanete tak, že sa najprv budete posúvať hore, kým dosiahnete spoločný vrchol a potom sa presúvate dolu až kým sa nedostanete tam, kam chcete.

Pozíciu súboru alebo priečinku v strome môžete popísať touto cestou, čo je jednoduchý zoznam priečinkov, ktorými musíte ísť, aby ste sa dostali do cieľového priečinku. Napríklad, `/home/pam` je priečinok `pam`, ktorý je podpriečinok podpriečinku `home` najvyššieho priečinku, ktorý reprezentuje počiatočný znak /. No a `/home/pam/words.txt` je súbor words.txt v tomto podpriečinku.

Každý priečinok na vašom systéme, aj ostatné diskové oddiely počítača, disketa a &CD-ROM;, sa objavia v strome pod /. Ich presná cesta závisí na tom, ako máte nastavený systém. (Prečítajte si aj kapitolu Disketové a &CD-ROM; mechaniky.)

Uvedomte si, že termín priečinok sa často používa namiesto termínu adresár.

## Režimy zobrazenia

V režime správcu súborov zobrazuje &konqueror; obsah súborov a podpriečinkov pre daný priečinok. Navyše dokáže poskytovať ďalšie doplňujúce informácie.

Cesta priečinku, ktorý je práve zobrazený, je uvedená v titulku a aj v paneli umiestnenia. Obsahuje predponu file: , aby ste vedeli, že máte zobrazenú časť svojho lokálneho systému súborov. Napríklad takto: `file:/home/pam`.

To, ako &konqueror; zobrazuje súbory a priečinky, závisí hlavne na výbere režimu zobrazenia. Je možné ho vybrať v menu Zobraziť Typ pohľadu. Máte tieto možnosti:

Pohľad ikony

- Zobrazuje meno a vhodnú ikonu pre každý súbor a priečinok.

Viacstĺpcový pohľad

- Podobné Pohľad ikony, ale zobrazuje položky pekne v stĺpcoch.

Detaily

- Zobrazuje každý súbor alebo priečinok na samostatnom riadku ako malú ikonu, za ktorou je meno súboru alebo priečinku a ďalšie informácie. To, koľko informácií je zobrazených, závisí na nastavení v podmenu Zobraziť Zobraziť detaily.

Textový pohľad

- Podobné ako Detaily, ale ikony nie sú zobrazené a pre priečinky prvý znak na riadku je /.

Stromový pohľad

- Táto voľba sa hodí pre navigáciu v strome podpriečinkov. Zobrazenie je podobné typu Detaily, ale na začiatku riadku každého priečinku je malé +. Kliknutím ľavým tlačidlom myši na tento znak sa rozbalí obsah daného podpriečinku.

Informácie o súboroch

- Podobné typu Detaily, ale ak je to možné, zobrazuje počet riadkov, slov a znakov a formát každého súboru.

Štandardná ikona súborov používaná v pohľade s ikonami a v viacstĺpcovom pohľade sa dá nahradiť náhľadom na obsah súboru. Detaily nájdete v kapitole Náhľady súborov.

### Informácie v radách súborov

Ak je zapnuté Zobraziť rady súborov v časti nastavenia Chovanie, pri ukázaní myši na meno súboru v ikonovom pohľade alebo vo viacstĺpcovom pohľade sa zobrazí dalšia informácia o súbore. Počet položiek rady určuje, koľko dalších informácií sa zobrazuje.

### Náhľady súborov

Výberom Zobraziť Náhľad zobrazí podmenu, kde si môžete vybrať, pre ktoré typy súborov chcete zobrazovať náhľady.

Obvykle to znamená, že ikona súboru sa nahradí malým obrázkom ukazujúcim obsah súboru.

Ak ste zapli náhľad pre Zvukové súbory, súbor sa prehrá v prípade, že ukážete kurzorom myši na meno alebo ikonu súboru.

Uvedomte si, že náhľady sú k dispozícii iba zobrazení Ikony a Viacstĺpový pohľad.

Pretože musí &konqueror; načítať veľké množstvo informácií v prípade, že má zobraziť náhľad, nemusí byť výsledok úplne presný v prípade, že zobrazujete súbory na diskete alebo na vzdialenom súborovom systéme. Časť Náhľady v dialógu nastavenia správcu súborov umožňuje vypnúť náhľady pre protokoly ako je ftp, kde by čítanie týchto dát trvalo príliš dlho.

## Navigácia

Aby ste sa dostali k súboru, ktorý vás zaujíma, musíte najprv vedieť prechádzať medzi časťami stromu priečinkov.

Medzi priečinkami sa môžete presúvať jednoducho hore a dolu po strome:

- Do podpriečinku prejdete kliknutím ľavým tlačidlom myši na jeho meno alebo ikonu, alebo, ak už je vybraný, stačí stlačiť Enter.

- Vyššie v strome sa presuniete kliknutím na tlačidlo Hore v paneli nástrojov, alebo použite Alt Šipka hore, alebo z menu Štart Hore.

Súbor alebo priečinok môžete vybrať bez jeho otvorenia tak, že sa naň presuniete šipkami na klávesnici. Vzhľad vybranej položky sa zmení a v stavovom riadku sa zobrazia niektoré informácie o nej.

Zapnutím Typu zobrazenia na Stromová štruktúra, môžete nájsť priečinky v podstrome aktuálneho priečinku. V tomto režime je každý priečinok zobrazený vľavo. Ak je vedľa neho znak +, kliknutím ľavým tlačidlom myši sa zobrazí jeho podstrom (ale nie normálne súbry). Znak sa potom zmení na -, takže ak naň znovu kliknete ľavým tlačidlom, podstrom sa zabalí. Ak ste našli priečinok, ktorý hľadáte, kliknite na jeho meno alebo ikonu ľavým tlačidlom myši a jeho obsah sa zobrazí.

Navigačný panel vám pomôže presúvať sa po systéme súborov.

Do priečinku môžete prejsť aj priamo zadaním cesty k nemu do panelu umiestnenia alebo do dialógu, ktorý zobrazíte pomocou menu Miesto Prejsť na adresu alebo stlačením &Ctrl;O. Pri tom vám môže pomôcť funkcia dopĺňania textu.Nezabúdajte, že v menách priečinkov a súborov v systéme &Linux;/&UNIX; rozlišujú veľké a malé písmená.

Po prechode do nového priečinku sa môžete do predchádzajúceho vrátiť tlačidlom Dozadu z panelu nástrojov, pomocou menu Štart Dozadu alebo kombináciou klávesov &Alt;Šipka vľavo.

Ak ste sa vrátili, môžete prejsť zase dopredu. Použite tlačidlo Dopredu z panelu nástrojov, pomocou menu Štart Dopredu alebo kombináciou &Alt;Šipka vpravo.

Ak budete ľavé tlačidlo myši držať stlačené po stlačení Hore, Dozadu alebo Dopredu, zobrazí sa zoznam naposledy navštívených miest.

### Hľadanie súborov a priečinkov

Ak neviete, alebo si nepamätáte, kde v hierarchii je nejaký súbor alebo priečinok, použite tlačidlo Nájsť súbor z panelu nástrojov alebo z menu Nástroje Nájsť súbor.... Do okna &konqueror; sa vloží aplikácia pre hľadanie súborov &kfind;. Podrobnosti jej použitia nájdete v manuále &kfind;.

Ak meno súboru alebo priečinku začína bodkou (.), je to skrytý súbor alebo priečinok, a normálne v okne nebude zobrazený. Aby ste ho videli, zapnite Zobraziť Zobraziť skryté súbory.

Ďalším dôvodom, prečo &konqueror; nezobrazuje súbor alebo priečinok, ktorý hľadáte, môže byť, že nastavený modul Filter pohľadu tak, aby zobrazoval iba niektoré typy súborov.

### Disketové a &CD-ROM; mechaniky

Každá disketová, &CD; mechanika alebo oddiel pevného disku vášho systému sa obvykle objavuje v priečinku `/`, `/mnt` alebo `/auto`, takže má cestu typicky `/mnt/floppy` alebo `/cdrom`, detaily závisia na tom, ako máte systém nastavený.

&UNIX;/&Linux; vyžaduje, aby ste pomocou príkazu `mount` diskety a &CD-ROM; pripájali po vložení do mechaniky. Navyše to musíte urobiť aj pre ostatné oddiely diskov, ak k nim chcete mať prístup. Naopak, pred odstránením &CD-ROM; alebo diskety ju musíte napr.spozícii.

To, ako to urobiť, závisí na vašom systéme:

- Možno máte nainštalovaný takzvaný Automount. V tom prípade sa nemusíte pripájaním a odpájaním zariadení zaoberať, ale môže sa stať, že sa mechanika &CD-ROM; rozbehne bez zjavného dôvodu.

- Možno máte pre disketu a &CD-ROM; na ploche ikony. V tom prípade kliknutím ľavým tlačidlom myši na ikonu disketu alebo disk pripojíte. Malo by sa zároveň otvoriť okno &konqueror; s obsahom diskety alebo &CD-ROM;. Disk alebo disketu odpojíte pomocou kliknutia pravého tlačidla myši na ikonu, kde v zobrazenom menu vyberiete Odpojiť. To, ako sa takáto ikona vytvára, sa dozviete v kapitole Vytvoriť nový...

- Alebo to môžete robiť klasicky pomocou textovej konzole:

  ``mount /mnt/floppy``

  pre pripojenie diskety a

  ``umount /mnt/floppy``

  pre jej odpojenie (`umount`, nie `unmount`).

  Aby ste nemuseli otvárať okno konzole len na to, aby ste použili príkaz `mount` alebo `umount`, možno dáte prednosť funkcii z menu Nástroje Vykonať príkaz shellu (&Ctrl;E).

## Odstránenie súborov a priečinkov

&konqueror; poskytuje tri možnosti, ako sa zbaviť súborov a priečinkov:

- Môžete ho presunúť do priečinku `Odpadky`. To je najbezpečnejšia metóda, pretože súbor môžete obnoviť, ak si uvedomíte, že ho ešte potrebujete a že ste urobili chybu.

- Môžete ho jednoducho Zmazať, či sa odstráni položka z priečinku a priestor na disku, ktorý súbor zaberal, sa pridá k voľnému miestu na disku.

- Alebo ho môžete Skartovať, čo je podobné Zmazť, ale okrem toho ešte prepíše oblasti disku, kde bol súbor uložený, náhodnými dátami. To sa hodí v prípade tajných dokumentov, u ktorých chcete, aby po nich nezostala v systéme ani stopa.

Teoreticky by niekto, kto sa naozaj vyzná a má dosť času, mohol obnoviť aj skartované súbory.

Najjednoduchšia metóda odstránenia súboru alebo priečinku je ukázať kurzorom myši na meno alebo ikonu a stlačiť pravé tlačidlo myši. Zobrazí sa kontextové menu, ktoré obsahuje možnosti Presunúť do odpadkov, Zmazať a Skartovať.

Alebo, ak ste už vybrali súbor, v menu Upraviť máte tiež výber z Presunúť do odpadkov, Zmazať a Skartovať.

Del presunie vybranú položku alebo položky do Odpadkov.

&Shift;Del naozaj a nevrátiteľne odstráni vybranú položku alebo položky.

&Ctrl;&Shift; Del skartuje vybrané položky.

Súbor alebo priečinok sa vám nepodarí odstrániť v prípade, že na to nemáte dostatočné práva. Detaily nájdete v kapitole Mód superpoužívateľa.

## Presun a kopírovanie

Aby ste skopírovali súbor alebo podpriečinok medzi priečinkami, môžete:

- Ukázať kurzorom myši na jeho meno alebo ikonu a stlačením pravého tlačidla myši sa zobrazí menu. To obsahuje možnosť Kopírovať.

  Alebo, ak už ste súbor vybrali, môžete použiť tlačidlo Kopírovať v paneli nástrojov, alebo pomocou menu Upraviť Kopírovať alebo klávesovou skratkou &Ctrl;C.

- Prejdite do priečinku, kam chcete položku skopírovať a potom ju vložte pomocou tlačidla panelu nástrojov Vložiť alebo menu Upraviť Vložiť alebo klávesovou skratkou &Ctrl;V. No a ešte môžete ukázať kurzorom myši na prádnu oblasť v okne a stlačiť pravé tlačidlo myši. Zobrazí sa menu a v ňom možnosť Vložiť.

Presun súboru alebo podpriečinku môžete urobiť skoro úplne rovnako ako kopírovanie, ale namiesto na začiatku použijete namiesto Kopírovať Vystrihnúť alebo klávesovú skratku &Ctrl;X. Položka, ktorú ste vystrihli bude z pôvodného miesta odstránená po použití Vložiť v cieľovom priečinku.

Pomocou Upraviť Kopírovať súbory (F7), Upraviť Presunúť súbory (F8) môžete vybrané súbory skopírovať alebo presunúť do iného priečinku. Môžete použiť aj Kopírovať do alebo Presunúť do z kontextového menu, ktoré získate kliknutím pravým tlačidlom myši na súbore alebo priečinku v okne správcu súborov.

Súbor alebo priečinok sa vám skopírovať alebo presunúť v prípade, že na to nemáte dostatočné práva. Detaily nájdete v kapitole Mód superpoužívateľa.

### Použitie techniky "Ťahaj a pusť"

&konqueror; podporuje pre kopírovanie a presun súborov a priečinkov aj techniku ťahaj a pusť.

Môžete to urobiť tak, že spustíte dve inštancie &konqueror;, v V jednom pohľade zobrazte priečinok obsahujúci položku, ktorú chcete presunúť alebo skopírovať. Ukážte na jej meno alebo ikonu kurzorom myši a s držaným ľavým tlačidlom myši ju ťahajte nad cieľový priečinok. Pustením tlačidla sa zobrazí menu s Kopírovať a Presunúť. Dajte si pozor, aby ste pustili ikonu na prázdne miesto v cieľovom pohľade - ak ju pustíte na iné meno súboru alebo ikonu, môžu nastať problémy.

&konqueror; dokáže zobrazovať viac ako jeden priečinok v jednom okne a tak môžete súbory presúvať a kopírovať myšou aj medzi nimi.

Rozdelené pohľady pre ťahaj a pusť

Pre tento obrázok sme použili menu Okno Rozdeliť pohľad vertikálne, ktoré je dostupné aj klávesovou skratkou &Ctrl;&Shift;L. Tým sme okno rozdelili na dva pohľady, každý z nich zobrazuje obsah iného priečinku.

Aby ste mohli zobraziť rôzne priečinky v jednotlivých pohľadoch okna, nesmú byť zviazané - malé políčka v pravom dolnom rohu každého pohľadu by mali byť prázdne.

Aktívny pohľad, ten, ktorého cesta je v paneli umiestnenia a ktorý reaguje na navigáciu a príkazy z menu, je označený zeleným svetielkom v ľavom dolnom rohu. Aby sa pohľad stal aktívnym, kliknite naň ľavým tlačidlom myši na prázdnu oblasť pohľadu alebo na jeho stavový riadok.

Aktívny pohľad z okna odstránite klávesovou skratkou &Ctrl;&Shift;R alebo z menu Okno Odstrániť aktívny pohľad, alebo kliknite pravým tlačidlom myši na statový riadok a vyberte Odstrániť aktívny pohľad.

### Duplikované mená súborov

Ak sa pokúsite vložiť skopírovaný súbor do priečinku, kde už existuje súbor s rovnakým menom, &konqueror; zobrazí dialóg s varovaním. V tom prípade si môžete vybrať niektorú z týchto možnosti:

- Prepísať starý súbor novým. Tlačidlo Prepísať všetky môžete použiť ak ste kopírovali viac položiek.

- Zrušiť operáciu vloženia stlačením Preskočiť alebo Preskočiť všetky.

- Dať súboru, ktorý kopírujete, iné meno. Jednoducho zadajte nové meno do textového poľa alebo nechajte, aby vám &konqueror; Navrhol nové meno. Potom stlačte Premenovať.

## Výber viacerých súborov

Niekedy chcete odstrániť, skopírovať alebo presunúť viac podobných súborov naraz. Napríklad, môžete chcieť presunúť všetky obrázky .png z jednoho priečinku do iného. &konqueror; umožňuje jednoducho vybrať viac súborov podľa podobnosti ich mien.

Z menu vyberte Upraviť Vybrať... alebo stlačte klávesovú skratku &Ctrl;+. Tým sa zobrazí malý dialog, kam môžete zadať meno súboru obsahujúce žolíky *, ktorý odpovedajú ľubovoľnému počtu znakov, a ?, čo odpovedá jednému znaku. Stlačením OK vyberie &konqueror; všetky súbory, ktorých mená odpovedajú tomuto popisu. Napríklad,

- ``flag*.png`` vyberie všetky súbory, ktorých mená začínajú písmenami flag a končiace na `.png`.

- ``memo?.txt`` vyberie súbory `memo1.txt` a `memo9.txt` ale nie `memo99.txt`.

Ak ste vybrali niekoľko súborov, môžete výber zúžiť pomocou menu Upraviť Odznačiť... alebo klávesovou skratkou &Ctrl;- aby ste mohli zadať, ktoré vybrané súbory už nemajú byť vybrané.

Pomocou &Ctrl;U alebo menu Upraviť Odznačiť všetky alebo jednoducho kliknite ľavým tlačidlom myši na prázdnu oblasť pohľadu, čím zrušíte výber.

Výber môžete dokonca aj obrátiť, takže všetky vybrané súbory sa stanú nevybranými a naopak. Urobíte to pomocou menu Upraviť Invertovať výber alebo klávesovou skratkou &Ctrl;*.

V režimoch zoznamu, stromu a textového pohľadu sú k dispozícii ďalšie užitočné klávesové skratky:

Medzera

- Obráti aktuálny výber.

Insert

- Prepne aktuálny stav výberu a presunie na nasledujúcu položku.

&Ctrl;Šipka hore, &Ctrl;Šipka dolu, &Ctrl;Home, &Ctrl;End, &Ctrl;Page Up, &Ctrl;Page Down

- Presunie výber, prepne stav výberu počas celého presunu.

&Shift;Šipka hore, &Shift;Šipka dolu, &Shift;Home, &Shift;End, &Shift;Page Up, &Shift;Page Down

- Zrušiť všetky označené položky, potom presunúť označenú a počas presunu všetko označiť.

Až budete mať vybrané správne súbory, môžete ich normálne odstrániť, skopírovať alebo presunúť jedným príkazom, ktorý bude pracovať so všetkými vybranými súbormi naraz.

V závislosti na type vašej klávesnice a nastavenia lokalizácie sa môže stať, že pre klávesové skratky &Ctrl;+, &Ctrl;- a &Ctrl;* budete musieť použiť +, - a * na numerickej klávesnici.

## Vytvoriť nový...

Ak je &konqueror; v režime správcu súborov, dostanete sa k voľbe Vytvoriť nový... z menu Upraviť aj kliknutím pravým tlačidlom myši na prázdnej ploche pohľadu. Touto voľbou môžete vytvoriť v aktuálnom priečinku tieto typy súborov a priečinkov:

Odkaz na aplikáciu...

- Táto voľba sa najviac hodí v prípade, že chcete vytvoriť ikonu, ktorá spustí nejakú aplikáciu. Táto voľba zobrazí dialóg, v ktorom sú štyri záložky. Prvá, Všeobecné, umožňuje vybrať ikonu a text, ktorý bude pod ňou. Druhá záložka označená Práva obsahuje výber, kto bude môcť používať a meniť túto ikonu. V záložke Vykonať musíte zadať príkaz, ktorý sa má spustiť, napríklad `kedit`, ktorý spúšťa textový editor &kedit;. `kedit /home/pam/plan.txt` by otvoril súbor `/home/pam/plan.txt` v &kedit;. Záložku Aplikácia obvykle vyplniť nemusíte.

  Aby sa ikona aplikácie objavila ploche, vytvorte odkaz na váš priečinok `~/Desktop` alebo pomocou voľby Vytvoriť nový... po kliknutí pravým tlačidlom myši na prázdnu časť plochy.

  Ak máte veľa odkazov na aplikácie a nechcete ich mať všetky na ploche, môžete si ich uložiť v priečinku Aplikácie. Pomocou &konqueror; sa tam dostanete výberom Štart Aplikácie. Potom vytvorte jednu ikonu na ploche, ktorá otvorí priečinok Aplikácie, ktorý je obvykle `~/.kde/share/applink`.

  Odkaz na aplikáciu vložíte do panelu tak, že ho najprv vytvoríte v priečinku aplikácií a potom ho pretiahnete myšou na prázdne miesto na paneli.

Odkaz na URL...

- Táto voľba vám umožňuje vytvoriť ikonu pre spustenie &konqueror; v niektorom priečinku alebo na nejakej web stránke. Podobne ako s Odkaz na aplikáciu..., môžete ikonu nechať zobraziť na ploche tým, že ju uložíte to priečinku `~/Desktop` alebo pomocou podmenu Vytvoriť nový... po kliknutí pravým tlačidlom myši na voľnej časti plochy. Text vytvorenej ikony budete zobrazená cesta alebo &URL;, ale môžete ho zmeniť pomocou Vlastnosti..., kde zadáte svoj text v záložke Všeobecné.

Disketová mechanika...

- Týmto vytvoríte ikonu, ktorá bude pripojovať disketu a zobrazovať jej obsah v okne &konqueror;. Aby ste disketu odpojili, kliknite na ikonu pravým tlačidlom myši a vyberte Odpojiť. V skutočnosti to nemusí byť iba disketa, ale aj pevný disk alebo oddiel na vašom systéme, ktorý nie je normálne pripojený. Vo väčšine prípadov budete chcieť takúto ikonu na ploche.

Pevný disk...

- Táto voľba je podobná ako Disketová mechanika, ale je pre pevný disk alebo jeho oddiel.

CD/DVD-ROM zariadenie...

- Táto voľba je podobná ako Disketová mechanika, ale je pre mechaniku CD alebo DVD.

Priečinok...

- Jednoduchý spôsob vytvorenia nového (pod)priečinku.

Textový súbor...

- Týmto vytvoríte prázdny štandardný textový súbor. V malom dialógu zadáte meno nového súboru.

Súbor HTML...

- Vytvorí kostru zdrojového súboru HTML. Pri zadávaní mena do dialógu je asi najlepšie dať súboru príponu `.html` .

Prezentácia...

- Vytvorí kostru dokumentu KOffice &kpresenter;. Meno bude mať príponou `.kpr`.

Textový dokument...

- Vytvorí kostru dokumentu KOffice &kword; pomocou štandardnej šablóny &kword;. Meno bude mať príponou `.kwd`.

Tabuľka...

- Toto sa používa na vytvorenie nového dokumentu KOffice &kspread; a meno bude mať príponou `.ksp`.

Ilustrácia...

- Vytvorí nový dokument pre KOffice &kontour;. Bude mať meno s príponou `.kil`.

## Zmena mena a prístupových práv

Najjednoduchší spôsob, ako zmeniť meno priečinku alebo súboru je kliknúť pravým tlačidlom myši na ňom a vybrať Premenovať.

Ak chcete zmeniť meno alebo práva súboru alebo priečinku, kliknite pravým tlačidlom myši na meno alebo ikonu a vyberte Vlastnosti.... Zobrazenie tohto dialógu dosiahnete aj tak, že označíte súbor alebo priečinok a zmenu vyberiete Upraviť Vlastnosti.

Zobrazí sa tým dialóg Vlastnosti, ktorý má niekoľko záložiek. Najdôležitejšie sú:

- Záložka Všeobecné obsahuje informácie o položke a umožňuje zmeniť meno a pre priečinok aj ikonu.

- Záložka Práva zobrazuje vlastníka a prístupové práva a tieto vlastnosti môžete zmeniť.

### Kopírovanie a premenovanie

Ak chcete vytvoriť kópiu už existujúceho súboru s iným menom, napríklad zálohu, v rovnakom priečinku ako je originál, normálne použite Kopírovať a potom Vložiť. Zobrazí sa dialóg s tým, že daný súbor už existuje. Jednoducho zadajte nové meno do textového poľa v tomto dialógu a stlačte Premenovať (alebo ak ste lenivý, tlačidlo Navrhnúť vám nové meno vygeneruje).

### Mód superpoužívateľa

Ak ste prihlásený ako normálny používateľ a pokúsite sa o prístup k súborom mimo váš domovský priečinok, často sa vám takáto zmena nepodarí so správou Prístup odmietnutý.

Aby ste k týmto súborom mali prístup, musíte byť prihlásený ako administrátor systému, ktorému sa často hovorí super-používateľ alebo root.

Aby ste sa nemuseli vždy odhlásiť a znovu prihlásiť, môžete &konqueror; spustiť z menu K v režime super-používateľa pomocou Systém Správca súborov - Superpoužívateľský mód. Musíte potom zadať heslo pre prihlásenie root, a potom sa spustí &konqueror; s plnými právami ku všetkým súborom vo vašom systéme.

Dávajte si pozor. Ako super-používateľ máte úplnú kontrolu nad systémom a chybný príkaz môže spôsobiť nenapraviteľné škody.

Navyše nie je dobrý nápad pripojiť sa na internet ako root, pretože to výrazne zníži bezpečnosť vášho počítača.

## S príkazovým riadkom

Aj keď je &konqueror; veľmi silný a flexibilný správca súborov, v niektorých prípadoch dajú skúsení používatelia systémov &Linux; / &UNIX; prednosť textovému príkazovému riadku.

Samozrejme by bolo možné spustiť &konsole; napríklad z menu &konqueror; Nástroje Otvoriť terminál alebo &Ctrl;T.

Pre spustenie programu alebo zobrazenie &URL; postačí Nástroje Vykonať príkaz (&Alt;F2).

Nástroje Vykonať príkazový riadok... (&Ctrl; E) zobrazí malé okno, kam môžete zadať príkaz shellu, napríklad `ps -ax | grep kdeinit` . Uvedomte si, že nie je podporovaný úplný terminál, takže príkazy ako `top` a `less` nebudú správne fungovať. Na druhú stranu je táto možnosť prístupná okamžite bez spúšťania &konsole;.

&konqueror; ale má aj ďalšiu funkciu pre zložitejšie činnosti a to že Okno Zobraziť terminál otvorí okno terminálu ako nový pohľad v okne &konqueror;. A ak máte pohľady zviazené, bude terminál sledovať zmeny priečinku v ostatných pohľadoch správcu súborov.

Pridanie terminálu